Eibarko trenbide gaineko paseoak auzoa "hilko" duela salatu dute - Gipuzkoako Hitza\nEibarko trenbide gaineko paseoak auzoa “hilko” duela salatu dute\n2021, azaroak 05 Albisteak, gipuzkoa, Gizartea, Politika 97\nUrriaren 8an jakinarazi zuten Eibarko PSE-EEren eta EH Bilduren udal taldeek akordioa lortu zutela proiektu “estrategiko” batean: Estaziño kaleko geltokitik Azitainera doan trenbide zatia estali nahi dute, oinezkoentzako pasealeku bat egiteko —Elgoibartik iritsita, Azitain aldetik sartzen da Eibarrera—. Obraren hasierako aurrekontua 17,4 milioi eurokoa da, eta Europako Next Generation funtsekin finantzatuko dute %90. Gainerakoa, berriz, Eusko Jaurlaritzak eta Eibarko Udalak erdibana jarriko dute: 400.000 euro inguru bakoitzak. Hainbat auzotarrek, ordea, kritika egin diote egitasmoari, eta salatu dute auzoa “hilko” duela.\nTrenbidearen gainean pasealekua egiteko ideia ez da guztiz berria. 2019an ere iragarri zuen asmo hori Eibarko Udalak. Eusko Trenbide Sareak orduan egindako proiektua “hobetu” egin dutela esan dute orain bi taldeetako ordezkariek. Haien esanetan, bermatu egiten dute pasealekua ahalik eta urrunena geratzea inguruan dauden etxeetatik, eta, bestalde, proiektuak hobekuntzak dakarzkio irisgarritasunari.\nEman dituzten xehetasunen arabera, Estaziño kalean hasiko da pasealekua, eta zazpi metro inguru zabal izango da; igogailu berri bat egingo dute hara iristeko. Pasealekua, zatirik gehienean, sei metro garai egongo da trenbide gainetik, eta ibilbide osoan bidegorri bat izango du. Jon Iraola alkatearen esanetan, pasealekuak eragiten dien bizilagunek kexak helarazteko eta aldaketak proposatzeko aukera izan zuten 2019an, eta udal teknikariek aztertu ostean, proiektuan sartu dituzte batzuk. “Hala ere, zabalik gaude hobekuntzak eta ekarpenak jasotzeko, proiektua bizilagunen interesekin bateratzeko”, esan zuen alkateak urriaren 8an, akordioaren berri ematean.\nAlabaina, bestelako iritzia dute pasealekua egingo duten gunearen inguruan bizi diren hainbat auzotarrek. Beren iritzia ez dela kontuan hartu salatu dute. “Urriaren 8an jakinarazi zuten akordioa, nahita, lau jaiegun zetozela jakinda. Europako diru hori ezin dela galdu diote, baina zergatik ez da adostu alde guztien artean, eta dirua gune hori guztia berpizteko eskatu?”, galdetu du Leire Troitiñok, Asua-Erreka auzoko bizilagunetako batek. Pasealekua bere etxetik metro gutxira egingo duten arren, ez diotela proiekturik erakutsi dio. Haren esanetan, ezustean harrapatu ditu PSE-EEren eta EH Bilduren arteko akordioak, eta plataforma bat sortzekotan dira auzotarrak.\nTrenbidea estali eta pasealekua haren gainetik egiten badute, auzoa behean geratuko dela dio Troitiñok, “lurperatu” egingo dituztela inguruko etxeak, eta inor gutxi pasatuko dela handik. “Pasealekua egiteak esan nahi du mendian hormigoia jartzea, eta lehendik ere nahiko berdegune gutxi ditugu Eibarren. Nik, adibidez, orain, mendia ikusten dut nire etxetik, eta, gero, hormigoi puska bat izango dut aurrean”.\nTrenbidea estaltzeko proiektua “azken tanta” izan dela dio, baina, batik bat, Eibar ekialdeak azken urteotan izan duen “degradazioak” kezkatzen dituela. “Barrena kalea, Azitain, Txota… erabat utzita daude. Eta halako dirutza gastatu behar dute jendeak pasiera egiteko? Ez da logikoagoa beheko aldea biziberritzea, hango bizilagunak izorratu beharrean?”.\nTroitiñoren arabera, gauza ugari egin daiteke Eibar ekialdeari bizitza handiagoa emateko. Esate baterako, kontatu du Elgoibar arteko bidegorriak jendea ekarri duela auzora, eta tabernek igarri egin dutela bezeroen gorakada. “Paseotik bueltan, jendea mahaietan esertzen da, denda txiki bat ere ireki dute… Baina pasealeku berria mendiaren goian egiten badute, dena hilko da”. Egin daitezkeen beste hobekuntza batzuk ere aipatu ditu: “Trena menditik doa, eta auzoa behean geratzen da. Alde batean etxeak daude, eta, beste aldean, fabrikak, horietako asko hutsik. Fabrika horiek industrialdeetara eramatea, parke bat egitea, erreka berriro ateratzea… Gure ustez, gauza asko egin daitezke auzoa biziberritzeko”.\nEibarren beste aldean ere —Ardantza geltokiaren inguruan— trenbidearen gainean pasealekua egin zuen udalak orain dela urte batzuk. Oraingo proiektua salatzen duten auzotarren ustez, ordea, ez dira konparagarriak bi egoerak. “Han ere egon ziren kaltetuak, baina trenak banatu bezala egiten zuen herria, eta, lanak egin ostean, lortu zen auzoak lotzea”.\n“Minduta” EH Bildurekin\nTroitiñok esan du EH Bilduk proiektua babestu izanak “mindu” dituela batik bat, orain dela bi urte, udalak lehen proposamena egin zuenean, talde hori aurka agertu baitzen, bai eta oposizioko beste talde guztiak ere. “EH Bildurekin bildu ginen, eta galdetu genien zer proposatzen zuten beheko alderako. Erreka ateratzea, pasealekua behean egitea eta abar esan ziguten; eta, bat-batean, trenbidea estaltzeko proiektuari baietz esan diote”. Bestelako interes batzuk tarteko, Eibar “trukerako txanpon” moduan erabiltzen ari diren sentsazioa dutela gaineratu du auzokideak.\nUdalean bederatzi ordezkari ditu PSE-EEk, sei EAJk, bost EH Bilduk eta bat EP Elkarrekin Podemosek —proiektuak aurrera egiteko, aldeko 11 boto behar ziren—. EH Bilduk esan du pozik dela, “esku hartze urbanistiko batez harago, auzoa erabat biziberritzeko neurriak” adostu dituztelako. EAJk eta EPk akordioa gaitzetsi dute, “auzotarrekin kontsultatu gabe” egin dutelako.


EITBri eskatu diote herri euskaldunen errealitatea errespetatzeko | Bizigiro | Berria\nUema Udalerri Euskaldunen Mankomunitateak EITBri beste behin eskatu dio udalerri euskaldunetako errealitatea errespetatzeko, eta, aldi berean, elkarlanerako eskua luzatu dio. Uemako eta EITBko ordezkariek bilera bat egin dute asteon irrati-telebistaren Bilboko egoitzan. «Udalerri euskaldunetako alkateak, zinegotziak edo herritarrak ETBn gazteleraz hitz egiten agertzeak udalerri euskaldunen irudia lausotzen du», deitoratu du Uemak, «irudi horrek ez duelako gune horietako errealitate soziolinguistikoa islatzen». Jarduera horri konponbidea emateko, Uema 2014an hasi zen biltzen EITBko zuzendaritzarekin.\nUemaren iritziz, urteotan EITBk berak egin ditu urratsak. «Uemak 2014an egindako eskaeren ondoren, adierazpenen hizkuntza tratamendua arautu zuen EITBk». Baina hartutako konpromisoa askotan «hutsean» geratu dela uste du Uemak: «Udalerri euskaldunetako ordezkarien eta herritarren bestelako inertziengatik, adierazpenak gaztelaniaz ere egiten dituzte». Garai batean egindako eskaerak berretsi eta orduan hartutako konpromisoei eusteko eskatu dio orain Uemak EITBri. BERRIAk gaiaren inguruan galdetu du EITBn, baina taldeak esan du ez duela baloraziorik egingo.


Gaur hasita eta 10 egunez, Zinemaldia euskal zinemaren lehioa izango da Bartzelonan, Euskal Etxea antolatzaile\nBartzelonako Zinemaldiaren 2018ko edizioko kartela\nOtsailaren 8tik 18ra ZinemaldiaCat Kataluniako Euskal Zinema Jaialdiak 13 urte beteko ditu Kataluniako publikoari euskal estreinaldiak eta saritutako lanak eskainiz. Catalunya Film Festivals-en parte den euskal ekimen honek Cinemes Girona aretoetan izango aurten ere egoitza Bartzelonako Euskal Etxea antolatzaile. Bederatzi lan izango ditu lehian sail ofizialak, tartean 'Errementari' eta Goya sarietan 10 garaikurrekin gailendutako 'Handia'; dokumentaletan ere, "publikoa harrituko duten lanak" iragarri dituzte antolatzaileek.\nBartzelona, Katalunia. Sail ofizialeko bederatzi hautatuak, estreinaldiak dira Katalunian edota Donostiako Zinema Jaialdian soilik ikusiak izan direnak. Nabarmentzekoak dira Goya sarietan 10 garaikur lortu dituen Handia, edota Alex de la Iglesiak ekoiztu eta Paul Urkijok zuzenduriko Errementari (jaialdian aurre-estrenatuko dena). Dokumental sailean, "publikoa harrituko duten lanak izango ditugu" iragarri dute, 'Converso' saritua edota gaurkotasun handia duen 'Volar'-en moduko lanekin.\nElkarren artean lehiatuko duten 9 pelikulek (5 dokumental eta 4 fikzio) Urrezko Txapela lortzeko aukera izango dute. Sariak: Fikzio Onenari, Dokumental Onenari eta Urrezko Txapela-Azkue Fundazioa euskarazko lanik onenari. Erabaki zaila hartzeko ardura ondokoak kide izango dituen epaimahaiak hartuko du bere gain: Bruna Cusí eta Lluís Marquès aktoreak, Blai Morell kritikaria, Barbara Destefanis Barcelona Sport Festival-eko ekoizlea, eta DocsBarcelona-ko zuzendari den Joan Gonzàlez.\n"Betiko moduan, programazioa eta epaimahaia luxuzkoak" izango direlarik, antolatzaileek dixit, "kalitatea, prezio herrikoiak eta emanaldietatik harago joatea dira apustu nagusiak". Honela, "Zinemaldia.Cat-ek zuzendari, aktore, gidoilari edo ekoizleak izango ditu emanaldi guztietan publikoarekin solasaldiak egiteko, eta era berean, jaialdiko sail ofizialetatik at bestelako proposamenak izango ditu".\nDokumental sailean emango diren izenburuak dira:\n-Deixar anar / Utzi joaten


2019-02-19 - Goierriko Hitza : Goierriko Hitza\nSei ekintzaile berri atxikitu dira Ordizia Zabalik egitasmora azken urtean\nEkintzailetasuna bultzatzeko laguntza programan 37 lagunek parte hartu dute 2013tik hona; horietatik 6 iazko urtean zehar batu dira.\nBi ibilbide izango ditu igandeko probak: 12,1 eta 23,4 kilometrokoak. Korrikalariak 09:45ean abiatuko dira, Areizaga-Kalebarren plazatik. Lasterketa Goierri Trail Koparako puntuagarria izango da.\nAdineko egoitzetan 19 eguneko greba deitu du ELAk, gaur hasita\n«Sektoreko bi patronalekin lortutako aurreakordioari foru aldundiak ezetz esatea» salatu du ELAk . LAB sindikatuak, berriz, hilaren 25erako eta 26rako egin du greba deialdia\nKanpoko igerilekua udarako prest egongo dela esan du udalak\nMajori kiroldegiko obren lehen fasean, eraikina goitik behera lotuko duen eskaileraren estruktura egiten ari dira. Kuboko lanak martxoan hasiko dituzte.\n'Igartzako Andre Mari', Beasaindik Salamancara\nBarrikote Festa egingo dute martxoaren 9an Igartubeiti baserrian\nBaserriko dolareean zapaldutako sagarrek emandako sagardoa probatu ahal izango da. Lantegiak, bisita gidatuak eta photocall-a ere antolatu dituzte, besteak beste.\nEuropako Iñauteriak aztertzen dituen 'Taming Winter' filma, Lazkaon\nEuropako inauteri herrikoiek hartzarekin duten lotura aztertzen du Italiatik datorren dokumentalak. Euskal Herri mailako estreinaldia izango da Lazkaokoa.\nGarikoitz Bravok Andaluziako Itzulian parte hartuko du\nEuskadi-Murias taldeak Andaluziara bidaliko duen zazpiko taldean da lazkaotarra. Bihar hasi eta igandera arte ibiliko dira Espainia hegoaldeko errepideetan.\nGarik eta Maldanberak disko berria aurkeztuko dute zuzenean, Zumarragan


topic_facet:"Mekanizazioa (Heziketa Zikloa). Erdi maila" topic_facet:"Elektrizitatea eta automatismo elektrikoak (Modulua)" topic_facet:"Fabrikazio Mekanikoa (Lanbide Arloa)" topic_facet:"Sistema Elektrikoaren eta Elektronikoaren Muntaia eta Mantentze Lanak (Modulua)" topic_facet:"Industria-robotika (Modulua)" topic_facet:"Elektrizitatea eta Elektronika (Lanbide Arloa)" author_facet:"Urresti, Igor" genre_facet:"Curriculumeko baliabideak"\nProposatutako gaia: Mekanizazioa (Heziketa Zikloa). Erdi maila Proposatutako gaia: Elektrizitatea eta automatismo elektrikoak (Modulua) Proposatutako gaia: Fabrikazio Mekanikoa (Lanbide Arloa) Proposatutako gaia: Sistema Elektrikoaren eta Elektronikoaren Muntaia eta Mantentze Lanak (Modulua) Proposatutako gaia: Industria-robotika (Modulua) Proposatutako gaia: Elektrizitatea eta Elektronika (Lanbide Arloa) Egilea: Urresti, Igor Generoa / Forma: Curriculumeko baliabideak\n1 Automatizazioa eta robotika industriala (Heziketa Zikloa). Goi maila Elektrizitatea eta Elektronika (Lanbide Arloa) Elektrizitatea eta automatismo elektrikoak (Modulua) Fabrikazio Mekanikoa (Lanbide Arloa) 1 Fabrikazio Mekanikoko Sistema Automatikoen Programazioa (Modulua) 1 Fabrikazio mekanikoko produkzioaren programazioa (Heziketa Zikloa). Goi maila Gehiago ... 1 Fabrikazioaren Automatizazioa (Modulua) 1 Galdaketa eta pulbimetalurgiaren bidezko produkzioa (Heziketa Zikloa). Goi maila Industria-robotika (Modulua) 1 Instalazioa eta mantenimendua (Lanbide Arloa) 1 Lan giroko harremanak (Zeharkako Ikasgaia) 1 Lanbide Heziketa 1 Linea Automatizatuen Eroapena eta Mantentze Lanak (Modulua) 1 Mantentze-lan elektromekanikoa (Heziketa Zikloa). Erdi maila Mekanizazioa (Heziketa Zikloa). Erdi maila 1 Mekatronika Industriala (Heziketa Zikloa). Goi maila 1 Muntaia- eta mantentze-lan elektriko/elektronikoak (Modulua) 1 Produkzioko Sistema Automatikoen Muntaia eta Mantentze Lanak (Modulua) Sistema Elektrikoaren eta Elektronikoaren Muntaia eta Mantentze Lanak (Modulua) 1 Sistema Hidraulikoaren eta Pneumatikoaren Muntaia eta Mantentze Lanak (Modulua) 1 Sistema automatizatuak (Modulua) Guztiak ikusi ... gutxiago ...


2020an Athletic zuri-urdinez jantziko da berriz - Uriola.eus\nInozentzio Etxebarria 2019-12-28 13:00 Kirolak Bilbo\nAitor Elizegi buru duen taldeak zuri eta urdina berreskuratuko ditu urtarrilaren 1etik aurrera. “Erreparazio ariketa bat izan da” azaldu du Athleticeko presidenteak, Zuzendaritza-Batzordeak atzo egindako Ez-Ohiko Batzarraren ostean.\nAthletic Clubek 110 urte iraun du zurigorriz. 1910ko urtarrilaren 9an jantzi zituen lehenengoz Irunen, bertako Sporting taldearen kontrako norgehiagokan, eta azkenengoz egin zuen pasa den abenduaren 22an Santiago Bernabeun. Istorio ezaguna da, Athleticeko jokalari batek elastikoak erosi behar zituen Ingalaterran eta zuri-urdinak hartu barik, Southamptoneko zuri-gorriak ekarri zituen Bilbora. Okerra zuzentzeko asmoz Athleticeko Zuzendaritza-Batzordeak jatorrizko zuri-urdinera bueltatzea erabaki zuen atzo egindako Ez-Ohiko Batzarraren ostean. “Ni ez naiz nor Athleticen filosofia aldatzeko” argitu du Aitor Elizegi presidenteak Ibaiganen eginiko prentsa-aurrekoan. Zehaztu duenez, sorrerako kamiseta zuri eta galtzerdi beltzera itzultzea deliberatu zuten hasiera batean, baina kontuan hartu zuten Bilbok berezko urdina duela eta Blackburn Roverseko kamisetan oinarritutako koloreak lehenetsi zituzten. “Erabaki salomonikoa izan da, batetik, gure historiari keinu bat egin nahi genion eta, bestetik, Bilbori San Mameseko eraikuntzan laguntzearren” erantsi du. Urtarrilaren 3an jantziko dute kamiseta berria Sánchez Pizjuanen jokatuko duen Sevillaren kontrako partidan.\nZalegoan zenbat buru hainbat aburu\nZaleen artean polemika piztu du erabakiak. Peña Deustuko Jon Ibarraren ustez, sustraietara bueltatzea erabaki ona izan da. Bere iritziz, Athleticek ez zituen kolore zuri-urdinak sekula aldatu izan behar eta positibotzat jo du neurria: “zuria eta urdina askoz konbinagarriagoak dira eta bakeroak jantziz gero, ez dut Atlético de Madrileko zalea emango”. Beste abantailaren bat ere aipatu du: “hemendik aurrera, ez gaituzte Atlético de Madrid edota Sportingekin nahastuko; baizik eta Erreala edota Alavésarekin [...] nahasmenak lagun diezaguke Zubietako edo Ibaiako jokalariak erakartzen, Oiartzabal, adibidez”. Hurrengo urratsa ere buruan du: “alda dezagun izena, izan gaitezen ‘Bilbo’, ez gaitzaten Atlético de Madrilekin nahas!”. Peña Pitxitxiko Maider Lopezek ez du erabakia gustuko izan, ordea. Bere ustez, 110 urteko historiarekin apurtu egin du klubak, bazkideei iritzia eskatu barik, gainera. “Aitor Elizegi bozkatu nuen pentsatu nuelako erabakietan aintzat hartuko gintuela” eta kezka agertu du: “zer izango da hurrengoa; atzerritarrak fitxatzea?”.\nAthleticeko aldagelan ere aldeko eta kontrako iritziak egon dira. “Ez nuen sekula pentsatuko berriz zuri-urdinez jantziko nintzenik” aitortu dute Óscar de Marcosek eta Yuri Bertxitxek. Arabarra keztatuta dago klubak hartu duen norabidearekin: “lehen Markel Susaeta ez zuten berritu eta orain koloreak aldatu nahi dituzte, klubak bere ikurrak atzean utzi nahi dituela dirudi”. Alde daudenen artean, Unai Simon eta Iñigo Martinez daude. Athleticeko atezainak azpimarratu du aldaketak ez duela beragan eraginik izango eta baloiak berdin-berdin gelditzen jarraituko duela. Ondarrutarra, halaber, oso pozik dago zuri-urdinez berriz janztearren. Twitterreko ohar batean adierazi duenez, aldaketak “Errealin bizitaku momentu onak” dakarzkio burura eta espero du kamiseta berriari esker “Errealeko afiziñuak” barkatzea. “Jakin ezkero, ez neban ekipue kanbiako” aitortuz amaitu du mezua.\nElizegi buru duen Zuzendaritza-Batzordeak hartutako neurriak aldaketa asko ekarriko ditu ezinbestean. Klubak iragarri duenez, urtarrileko lehenengo bi asteetan San Mameseko harmailak pintatzea asmoa du urtarrilaren 19an Celtaren aurka jokatuko duen partidan prest egoteko. Bestalde, ereserkia moldatzeko lanean hasi da Athletic eta hainbat musikarik osatutako lantalde bati eskatu diote, besteak beste, Fito Cabrales, Alex Sardui edota Aiora Rementeria. Letra Jon Maiak moldatuko du.


Urduñako Udala - Urduñak 4.492.409 euroko aurrekontua onartu du 2019 urterako\nUrduñak 4.492.409 euroko aurrekontua onartu du 2019 urterako\n• Kopuru hori iazkoa baino 200.000€ handiagoa da\n• 2019 honetan burutuko diren proiektuen artean Ctra. Vitoria bidearen urbanizatzea\nUrduñako Udalak atzo onartu zituen, ezohiko osoko bilkuran eta behin behinean, 2019ko ekitaldiari dagozkion aurrekontuak. Udalak, EH Bilduren aldeko bozkekin eta EAJ-PNVren abstentzioarekin, 4.699.951,48 €ko aurrekontua aurrera atera zuen. 2018koa baino 207.542 € gehiago dituen kopurua.\nKopuru hori Bizkaiko Foru Aldundiaren zerga-bilketan izandako igoerari esker gehitu da, horrek ekitaldi honetan Urduñak ere sarrera handiagoak izatea ekarriko du. Eusko Jaurlaritza edo Aldundiaren transferentzia arrunt horietatik 3.191.788€ aurreikusten dira. Ohikoa denez, hiriak bestelako sarrerak izango ditu OHZ bezalako zerga zuzenen bitartez, zabor- edo garbiketa-tasen nahiz zeharkako zergen bidez.\nInbertsioak eta proiektuak\nHorrekin guztiarekin, urtean zehar hainbat inbertsio burutuko dira. Lan eta Zerbitzuen Sailak bere aurrekontu-sailean 147.390 euroko igoera izan du eta guztira 514.200 € izango ditu. Hainbat ekimen gauzatuko dira, hala nola, pista eta bide publikoen inbentarioa, bideen konponketa, harresiaren argiztatzea, futbol zelaian hobekuntzak, irisgarritasun planaren berrikuspena, auzoetan hainbat mantentze lan, ibilgailuak kargatzeko argindar puntu bat instalatzea eta hiri-altzarien erosketa, besteak beste.\nIldo beretik, 2019 honetan Ctra Vitoria bidearen urbanizatzea gauzatuko da, 180.000 €ko kostua izango duen tamaina handiko proiektua. Garrantzia handiko lana da, 2018an Harategi kalean egindakoarekin batera, Urduñako gune hori, bai ibilgailuentzat bai oinezkoentzat, kalitate handiagokoa izatea ahalbidetuko duena.\nBi pista hobetzeari ere ekingo zaio, Margondo eta Santa Cristina, iazko euriteengatik larriki kaltetuak izan zirenak. Horren guztiaren gastu osoa 77.644,57 eurokoa da, horren %90 Bizkaiko Foru Aldundiak jarriko du ezustekoen laguntzaren bidez. Era berean, Los Milanos zabortegi edo hondakindegi zaharraren berreskuratzea Eusko Jaurlaritzako Ingurumen Sailak degradatutako guneen berreskurapenerako duen ekarpen baten bidez egingo da.\nEkitaldi honetan mantendu egingo da Kultura, Euskara eta Kirol Sailaren inbertsioa, hala ere, azpimarratu behar da kirol eta kultura talde eta elkarteentzako diru laguntzak igo egingo direla. Gainera, eta euskararen normalizazioa helburu, hizkuntza bultzatuko duten politiketara 2.000 euro gehiago bideratuko dira.\nGizarte Ongizate Sailean nabarmendu behar da Etxez etxeko Laguntza zerbitzura bideratutako 216.000 euroak mantenduko direla. Ekarpen horrek Bizkaiko herrien batezbestekoaren oso gainetik kokatzen du Urduña. Gainera, arlo horrek 'Mugi zaitez! ¡Muévete!' ekimena indartuko du 15.000 euro gehiagorekin eta 'Zainduz' programa abiatuko du 10.000 euroko partidari esker. Azken hori menpekotasuna duten senideak zaintzen dituztenei zuzenduta egongo da. Bestetik, Berdintasunak iaz baino 6.500 € gehiago izango ditu, igoera bere aurrekontuaren % 22koa izanik.\nEkonomia Sustapenari dagokionez, formakuntza eta enplegu dinamizazio jarduerentzako kontusailak handitu egin dira. Gainera, Lehenengo Sektorea indartzera eta Behargintza zerbitzura zuzendutako diru poltsak mantenduko dira.\n2018ko abenduaren 31ko datarekin Udalak 897.071,3 eurotako zorra dauka ordainkizun 2004 eta 2005eko BBKren maileguengatik, eta Urduñederrak 1.732.627,36 euroko zorra du ordaintzeke 2005 eta 2007ko BBKren eta La Caixaren maileguengatik, hurrenez hurren. 2016. urtean IDAEren mailegu bat jaso zen 399.167,45 eurotakoa argiteria aldatzeko.\n2019an zorretan ordaindu beharrekoa guztira 337.764,60 eurokoa izango da, aipatutako maileguetan banatuta: Udalari egindakoak (157.254€), Urduñederrari (136.158,60€) eta IDAEren bigarren kuota (44.352€). Azpimarratu beharra dago 2017an LED argiteria instalatzeak argiztapenean 51.381€ aurreztea ahalbidetu duela 2018an 2016 urtearekin alderatuta.


Ondarroak 1.085.000 € ordaindu ditu momentuz, PNVren 8 urteko kudeaketagatik | EHBildu Ondarroa\nCastellano\tOndarroak 1.085.000 € ordaindu ditu momentuz, PNVren 8 urteko kudeaketagatik\tPublished on Ostirala, 03 Abuztua 2012 15:17\n2003 eta 2011 bitarteko gestioaren ondorioz udalak momentuz 1.085.000 € ordaindu ditu. Epaiketetan 650.000 €, txarto tramitatutako espedienteetan 225.000 € eta irregulartasunengatik 210.000 €.\nHorri gehitu behar zaizkio udal langileek espediente hauek tramitatzen pasatu dituzten alperrikako ordu guztiak.\nGainera, oraindik beste prozedura judizial asko zabalik daude. Horrek, gastu gehiago ekarriko dio udalari. Hori da PNVk ondarrutar guztioi laga digun ondarea. Baina txarrena ez da hori. Nahiz eta proiektu batzuk txarto bideratzen ari zirela jakin, jeltzaleek aurrera jarraitu zuten. Orain ondorioak ez dituzte erabaki horiek hartu zituztenek ordainduko.\nOndarroako Udala eta Ondarroako herria izango dira gestio txar honen ondorioak ordainduko dituztenak. Galdutako epai guztiek ekonomikoki dirutza kostatuko dute. Milaka eta milaka euro. Beraz, uste dugu, PNVri hartu dituen erabaki kaltegarrien ondorioen arduradun egiteko garaia heldu zaiola.\n- ZALDUBIDEKO ETXEAK GELDITUTA\nFelix Aranbarriren aginduz geldituta, legezkoa baino gehiago eraikitzea baimendu zutelako.\n2011ko ekainaren 10ean, hau ere hauteskundeak galdu eta Udal berria eratzeko bezperan, Felix Aranbarrik Udalean egindako azken gauza seguru asko. Bilduk konpondua.\nGASTUA: 210.000 € irregulartasunengatik\n- TXOMIN AGIRRE IKASTOLAREKIN HITZARMEN EZ LEGEZKOA\nGASTUA: 50.000 € txarto tramitatutako espedienteengatik\n- KAMIÑAZPI SL-N ARAU ALDAKETA EZ LEGEZKOA\nAuzokideek inpugnatua eta epaitegiek Udalaren kontra ebatsia\n- TXOMIN AGIRRE 28ko ERAIKINAREN OBRA EPAITEGIEK GELDITUTA\nUdalaren kontrako behin behineko epaia\n- ALLERIKO ETXEAK EPAILEEK GELDITUTA ETA ATZERA BOTATA\nGASTUA: 470.000 € ordainduta epaiketetan\n- ZALDUPETIK ALLERIRAKO PASEOA EPAILEEK GELDITUTA\nZaldupeko zubia eta eskolaren bitarteko pasealekua epaileek gelditua. Bilduk konpondua.\nPlaneamendua aldatu etxebizitza gehiago egiteko, herriko arauen kontra\nGASTUA: 180.000€ ordainduta epaiketetan\nInformazio gehiago hemen: Zelan dago udalaren egoera ekonomikoa?\nThis entry was posted\ton Ostirala, Abuztua 3rd, 2012 at 15:17\tand is filed under Albisteak.


Burdingintza | Newtek Solidos\nKoke, kare eta gunitado injektoreak\nNEWTEKek altzairutegietarako konponbide sendo, erraz, iraunkor eta mantenu gutxikoak eskaintzen ditu.\nAltzairuaren fabrikazioan, gehigarrien injekzio egokia beharrezkoa da labeen funtzionamendu egokirako. Zepa apar-sortzailea hobetzen du, honek energia aurreztea dakarrelarik. Injekzio instalaziotan koke metalurgikoa (grafitoa) , kare dolomitikoa eta labeko filtroek xurgatutako hautsa erabiltzen da gehigarri moduan.\n28 urtetan eginiko lanek, gure instalazioen eraginkortasuna eta errendimendua bermatzen dute, ingurumena errespetatuz.\nGure sistemaren deskribapen motz bat: produktua kamioi-zisternetatik biltegiratze siloetara hustutzen da, biltegiratze horren kontrola portzentaje edo kg. etan egiten delarik . Siloan biltegiratutako materialak, injektorea betetzen du, aireztaturiko ateragailu baten bidez. Injektore bera, presio pean jartzen den 200 l ko biltegi bat da eta pisaketa sistema elektroniko bat darama, injektatu beharreko materialaren kantitatearen doikuntza automatiko bat egiteko.\nProduktuaren irteerak, labeko hormetara iristen diren hodi edo hodiak elikatzen ditu edo eta lantza manipulatzaile bat elikatzen du.\nInstalazioa osatzeko gailu ezberdin batzuk ere eskaintzen ditugu : silo barneko airea automatikoki garbitzeko filtroak, segurtasun balbulak, garraiatzailearen presioaren denbora osoko kontrola, higaduraren kontrako kurbak ibilbidean…\nKare biltegiratze siloak\nKare eta koke biltegiratze kanpoaldeko siloak\nKare eta koke biltegiratze barnealdeko siloak\nBurdingintzan , gehigarrien injekziorako kontrola\nBeira mosaiko lantegi bateko nahasketa gela baten kontrol osoaren armairu elektrikoa\nGaldategi bateko biltegiratze kontrolerako HMI\nProdukzio prozesuaren kontrola petrolio-lantegi batean\nAltzairu galdategi bateko materialen kontrolerako armairu elektrikoa


Errotaundik irabazi du Lazkaoko erakusleiho lehiaketa : Goierriko Hitza\nErrotaundik irabazi du Lazkaoko erakusleiho lehiaketa\nLazkaon Elkarteak eta Lazkaoko udalak antolatutako erakusleiho lehiaketa Errotaundik irabazi du; bigarrena Amets Bat izan da eta hirugarrena Ana Cristina Olano.\nBozketan parte hartu duten herritarren artean bost erosketa ere txeke zozkatu dituzte. 400 eurokoa Maribel Zabalak irabazi du, eta 150 eurokoak, Sara Porrasek, Maria Barrigak, Maria Apalategik eta Naiara Anayak. Baleak urtarrilaren 5erea bitartean erabili ahal izango dira erakusleiho lehiaketan parte hartu duten dendetan.


"Xua Gurasoekin Etxera!" manifestuaren sinadura bilketari ekin diote - Usurbil - Noaua.eus\n"Xua Gurasoekin Etxera!" manifestuaren sinadura bilketari ekin diote\nNoaua Aldizkaria 2019-09-28 15:07\nXua Lasagabaster Uranga, eta bere guraso Olatz eta Patxiren etxeratzea eskatzeko "Xua Gurasoekin Etxera" manifestua aurkeztu du izen bereko herri plataformak. Sinadura bilketari ekin diote. 359 lagunek babestu dute jada manifestua.\nGogoan izan, Olatz Lasagabaster, Patxi Uranga eta haien haur Xua Valentziako Picassenteko espetxean urrunduak dituzte, Usurbildik 600 kilometrora. Xuak urtarrilean 3 urte betetzean espetxetik irten beharko du, eta honenbestez, gurasoengandik bereiziko dute. Olatzek eta Patxik espetxealdiaren hiru laurdenak bete dituztela jakinik, Espainiako legedia kontuan izanda, kalean behar zuten jada. Eta horren alde ari da lanean, hiruren Usurbil, Orio eta Zarauzko lagunek osatu duten "Xua Gurasoekin Etxera" plataforma. Hirurak aske etxera etor daitezen lanean.\nHorretarako, manifestu bat plazaratu dute. Segidan irakur dezakezue osorik. Manifestuaren aldeko sinadura bilketa abiatu dute. Sinadura, "Xua Gurasoekin Etxera" herri ekimeneko kideek kalean jarriko duten mahaian eman ahalko da, edo noiznahi, Internet bidez sinatu ahal duzue jada. Larunbat honetarako 359 lagunek bat egina zuten manifestuarekin. Ondoko esteka honetan irakurri ahal duzue manifestua eta sinadura ere bertan eman dezakezue: Xua Gurasoekin Etxera!\nXua Lasagabaster Uranga Picassenteko espetxean (Valentzia) jaio zen, 2017ko urtarrilaren 19an. Bere amarekin bizi da eta noizbehinka elkartzeko aukera izaten du espetxe berean preso dagoen bere aita Patxirekin. Hilabete gutxi barru, hiru urte beteko ditu. Espainiako legeak hala aginduta, bere gurasoengandik bereiziko dute eta ezin izango ditu ikusi bisitetan ez bada.\nEten oso mingarria izango da, jakina. Are gehiago, urruntasunak (Usurbil- Oriotik 600 km.-ra dago Picassent) elkar ikusteko aukerak murriztuko dizkielako. Dena den, ez lukete zertan banaketaren sufrimendu gehigarria jasan behar. Izan ere, Olatzek eta Patxik 10 urte bete dituzte preso ekainean. Beren 12 urteko zigorraren 3/4ak baino gehiago. Horrenbestez, Espainiako legeria arrunta aplikatuz, biek ala biek baldintzapeko askatasuna lortzeko eskubidea dute. Horixe da, hain justu, agintariei eskatzen dieguna. Salbuespenezko legeak alboratu eta legez eta gizalegez joka dezatela. Ekidin daitekeen sufrimendurik ez diezaietela eragin hirurak bananduta, eta Xuarekin batera Patxi eta Olatz gurasoak ere etxera ekar ditzatela.\nManifestua helbide honetan sartuta sinatu dezakezue: Xua Gurasoekin Etxera!


Ermuko eta Mallabiko berbalagunak: 05/01/2007 - 06/01/2007\nAbalorio, ipuingintza, dantza1 eta dantza2 ikastaroak igarota, Argazkilaritza eta Masaje ikastaroak geratzen zitzaizkigun, hauek ere baina, Berbalagun-en historiara pasatu dira, argazkian ikus daitekeen bezala. Egiteke, Tai-txi ikastaroa geratu zaigu, antolaketa arazoak direla-eta ezinezkoa izan baita berau abian jartzea, ea hurrengoan lortzen dugun.\nHori bai, hauei esker denetariko gauzak ikasteaz gain, 60 bat Ermuarrek elkar ezagutu dute, eta litekeena da, hemendik aurrera elkar ikusten dutenean elkarri euskaraz egitea. Pausoz pauso euskara aurrera Ermuan!\nAitzitik, honek ez du esan nahi ekintzak bukatu direnik, oraindik ere, hainbat eta hainbat ditugu programaturik. Jakin nahi zeintzuk diren? Bada, hurrengo Blog eguneraketan jakingo duzue, beraz, kasu!\nBIZKAIKO KOSTA EZAGUTUZ\nEzetz, ez dela Mutriku. Herri hau Bizkaian dago eta Mutriku baino txikiagoa eta, oraindik ere, aldapatsuagoa. Benetan bitxia. Ez duzue oraindik asmatu? Elantxobe da, hilaren 26an ezagutuko duguna antolatu dugun egunpasan. Hau ezezik, Lekeitio, Ispaster, Bermeo, Gaztelugatxe, Mundaka, Laga, Laida eta Bakio ere bisitatuko ditugu. Etorri nahi baduzu, izena eman 24a baino lehen ohiko telefonoan. Xehetasun gehiago nahi izanez gero, berdin, deitu telefonora.\nHonetaz gain, jakin aurreko egunean, hilaren azken ostirala izaki, TXIKITEOKIDE izango dugula. Betiko lez, arratsaldeko zortzietan Herga tabernatik ekingo diogu. Kontuz, baina, mozkortu barik, hurrengo goizean Bizkaiko kosta ezagutu behar dugu-eta!\nMASAJE ETA ARGAZKILARITZA IKASTAROAK JADA ABIAN\nArgazkiari erreparatuz pentsa daiteke Berbalagunkideak asteburu pasa joan direla esterilla eta guzti. Bada, ez lagunok, masaje ikastaroko jendea da. Irakaslearen argibideak arretaz entzuten dihardute, alderdi teorikoa, alegia. Zer, alde praktikoaren argazkirik ikusi nahi zenutela? bada, hor konpon, hurrengoan parte hartu!\nArgazkilaritzari dagokionez, momentuz ez dago argazkirik, baina atzo, maiatzak 16, eman zitzaion hasiera ikastaroari. Zortzi kidek eman dute izena eta zortziek argazkilaritzaren maila gorenera iristeko asmoa dute, ea lortzen duten!\nEKINTZA ZAPARRADA GAINEAN DUGU!\nIkusi, irakurri, gustukoa aukeratu eta izena eman, besterako denborarik ez duzue eta!


Azaroaren 25a emakumeen kontra burutzen den indarkeria mota oro guztiz onartezina dela esateko eguna da. Indarkeria sexista emakumeek eta gizonek bizi duten desberdintasun-egoeraren adierazpen bortitzena da. Indarkeria mota hau egiturazkoa da, indarkeria honen muinean ordena soziala bera dago, alegia, indarkeria-mota hau sostengatu, sustatu, babestu eta ahalbidetzen duen sistema oso bat. Honenbestez, emakume eta gizonen arteko botere-harremanak bere horretan mantentzeko ezinbesteko tresna da.\nEuskal Herrian dagoeneko erail dituzten 4 emakumeak gogora ekarri nahi ditugu, eta adierazi nahi dugu indarkeriaren adierazpide guztien aurka eta gizarte berdinzaleago baten alde lanean jarraitzeko hartutako konpromisoa berresten dugula.\nHonenbestez, arbizuar guztiei dei egin nahi diegu azaroaren 25ean iluntzeko 7etan Altsasuko mugimendu feministak antolatu duen manifestazioan parte hartzera. Horrez gain, ezinbestekoa daegunerokotasunean indarkeria sexistaren kontrako jarrera adieraztea eta jendarte parekideago bat eraikitzeko lanean murgiltzea. Gure herrian ez dugu ez bakerik ez normalizaziorik izango emakume izate hutsagatik emakumeak hiltzen eta erasotzen jarraitzen den bitartean.\nArbizun, 2019ko azaroaren 22an


ELAk ezinbestekotzak jotzen du Nafarroako Gobernuak sindikatuekin negoziatzeko agenda propioa antolatzea\nELAk ezinbestekotzat jotzen du Gobernuak bere langileekin negoziatzea bai soldata eta bai lan-baldintzak, eta Madrilgo Gobernuaren erabakien zain ez egotea. Era berean, 2012ko aparteko ordainsaria 2017ko urtarrilean kitatzearen erabakia positibo ...\nGipuzkoako Arte Grafikoen hitzarmena ez du sinatuko ELAk\nELAren iritziz LABek sektorean burututako borrokari muzin egiten dio Gipuzkoako Arte Grafikoen hitzarmena sinatzerakoan. Izan ere, soldata igoerak ez dira nahikoak eta ultraktibitateari dagokionez, egoera are gehiago okertu daiteke.\nHerritarren mobilizazioa gakoa izan da Luhuson atxilotutako pertsonen askatzean\nELAk bere poza agertu nahi du iragan ostiralean Iparralden atxilotutako bost lagunen askatzea dela-eta. Pertsona hauek, estatuek uko egiten dioten armagabetze bat aurrera eramatea laguntzen zutenak, inoiz ez ziren atxilotuak izan behar.\nAurten lanean hil diren pertsonak oroitzeko manifestazioa 2016/12/20\nAurten lan istripuetan hil diren 53 langileak oroitzeko milatik gora lagun bildu dira gaur goizean Bilbon izandako manifestazioan; protesta ekintza ELA, LAB, ESK, STEILAS, EHNE eta Hiru sindikatuek deitu dute. Manifestazioko partaideek izara zuri ...\nELA igaro den ostiralean Iparraldean atxilotu zituzten Txetx Etxeberri eta "bakearen gainontzeko artisauak" aske geratu arte mobilizatuko da\nIgaro den ostiralean, Luhuson gizarte zibilaren aktibista lanetan (Bakearen Artisauak) jarduteagatik atxilotuak izan zirenak askatzeko behar besteko mobilizazio bultzatuko ditu ELAk, bere militante Txetx Etxeberri eta gainontzeko atxilotuak aske ...\nELAk testu bat proposatu du Ostalaritzaren esparru-akordiorako\nTestu hori onetsiz gero, Sukaldaritzaren Estatu Hitzarmenak ez du gehiago aplikagarritasunik izango Arabako, Bizkaiko eta Gipuzkoako ikastetxe pribatuetako eta enpresetako sukaldaritza kolektiboko enpresetan.\nSozietateen gaineko Zergarekin aurten 2007an baino ia 1.100 milioi gutxiago bilduko dira\nELAk adierazi du gaur goizean EAJ eta PSEren arteko Gobernu Ituna azken urteotan aplikatu diren politika neoliberalen jarraipena dela. Ez da onargarria alde batera uztea fiskalitateari buruzko diagnostikoa. Aski da aipatzea Sozietateen gaineko ...\nELAk ez ditu ontzat emanen Nafarroako Administrazioko burutza-izendapenak, harik eta haietako bakoitzaren beharrezkotasuna egiaztatzen den arte\nELAk erabaki du ontzat ez ematea Nafarroako Gobernuaren dokumentua —foru-administrazioko burutzak hornitzeari buruzkoa—, burutza-mapa arrazoizkoago bihurtzeko azterlana egiten ez den bitartean. Izan ere, ELAk abiapuntu hori ezarri zuen, lehenagoko ...\nEusko Jaurlaritzak berriro ere bizkar eman die langileen ordezkariei unibertsitatera sarrera frogak lantzeko\nELArentzat oso larria da kritikak isil arazi asmoz gure jendarte eta hezkuntza sistemarentzat hain garrantzitsuak diren egitasmoetan langileen ordezkariak kontutan ez hartzea edo bigarren mailako parte-hartzea ematea.\nAurten lanean hildako langileak oroitzeko ekitaldia\nELA, LAB, ESK, STEILAS, EHNE eta Hiruk deituta abenduaren 20an aurten lan-ezbeharretan hildako langileak omentzeko ekitaldia egingo da Bilbon (11:30, Plaza Biribila). 2016 urte honetan 53 dira oraingoz lanean hildako lagunak.\nAzkoitiko Sidenorreko hitzarmena okertu dute\nAurreko astean salatu genuen bezala, ERTEa eta esparru-akordioa sinatzeko izan den presa, oraingo honetan, Azkoitiko hitzarmena okertzeko CCOO, USO eta UGTk izan dutenak, ez du parekorik.\nLuhusoko atxilotuak askatzeko manifestazio jendetsua Baionan\nLuhusoko polizia operazioan atxilotutako Txetx Etxeberri, Mixel Berhokoirigoin, Beatrice Molle, Mixel Bergougnan eta Stephane Etxegarairi sostengua agertu diete dozenaka gizarte eragilek. Arratsaldean manfestazio jendetsua izan da Baionan. Bertan ...\nELAko Batzorde Eragileak exijitu du berehala aska ditzatela Txetx Etcheverry, ELAko militantea eta Manu Robles-Arangiz Fundazioaren arduraduna Baionan\nELAko Batzorde Eragileak exijitu du berehala aska ditzatela Txetx Etcheverry, ELAko militantea eta Manu Robles-Arangiz Fundazioaren arduraduna Baionan, eta atzo atxilotu zituzten beste pertsonak.\nMuñoz: "Gure zeregina mobilizatzea eta gizarteratzea da. Bestela aldaketa ez da Nafarroara iritsiko"\nEuskal Herriko Eskubide Sozialen Karta eta Parlamentu Soziala osatzen duten erakunde eta sindikatuek (ELA, LAB, STEILAS, ESK, CGT, Sasoia, Martes al Sol, ATTAC, Bilgune Feminista eta Sustrai Erakuntza, besteak beste) mobilizazioa deitu dute gaur ...\nGreba deialdi berria Bizkaiko erresidentzietan\nAbenduaren 15ean greba eta mobilizazio txanda berri bat hasi da Bizkaiko Erresidentzien sektorean; deialdia 2017ko urtarrilaren 6a bitartean da. Data horretarako konponbiderik lortu ezean mobilizazioak luzatuko dira. Grebaren lehen egun honen ...\nEusko Jaurlaritzak gehitu behar dio DBE/RGI-ri gutxieneko soldataren igoera, eta kendu 2012tik izan duen murrizketa\nELAk eskatuko dio Eusko Jaurlaritzari LGSren (Lanbide arteko Gutxieneko Soldataren 2017ko igoera bera, %8koa, DBEn (Diru-sarrerak Bermatzeko Errenta) ere aplikatzeko. Mikel Noval, ELAko arlo sozialeko arduradunak salatu du 2012az geroztik %7ko ...\nLarunbaterako Bilbon Herri Kurdua jasaten ari den errepresioa salatzeko deitu den manifestaziorekin bat egin du ELAk\nHerri Kurdua jasaten ari den errepresioaren aurrean ezin dugu entzungor egon. Elkartasuna dugu herrion arteko xamurtasuna eta, kurdu herriaren borroka legitimoarekin bat egin nahi dugu; euren sufrimenduarekin eta baita euren erresistentziarekin.\n53 langile hil dira jada 2016an lan istripu baten ondorioz\nELA-LAB-ESK-STEILAS-EHNE eta HIRU sindikatuek “lan ezbeharren egoerak nabarmen egin duela txarrera salatu nahi dute. Izan ere, iaz urte osoan Hego Euskal Herrian 53 langile hil dira jada lan istripu baten ondorioz. Era berean prekarietatea, ...


Begoña Durruty eta Marko Armpach, euskal marrazkilarien ordezkari Bruselako komiki jaialdian | El Diario Vasco\nCulturasBegoña Durruty eta Marko Armpach, euskal marrazkilarien ordezkari Bruselako komiki jaialdian\n'Laboa Gertutik' erakusketarako Durrutyren 'Bereterretxe Kanthoria' pieza\nArmpachek norberaren herrialdean komikigintzak duen egoeraz eztabaidatzeko mahai inguruan hartuko du parte, Luxenburgo, Portugal eta Turkiako egileekin batera. Durrutyk, bestalde, haurrei zuzendutako sorkuntza lantegia emango du\nViernes, 14 septiembre 2018, 11:15\nNazioarteko pabiloian, EUNIC erakundearen standean egongo dira kokatuta euskal komikiak, sare horretako kide diren beste hainbat herrialdetako argitalpenekin batera (Estonia, Txekiar Errepublika, Hungaria, Luxenburgo, Letonia, Polonia, Portugal, Errumania eta Turkia). Bertaratzen direnek Euskal Herrian euskaraz zein gaztelaniaz ekoitzitako lanak aurkituko dituzte.\nAurten Begoña Durruty eta Marko Armpach marrazkilariak izango dira Bruselara joango diren euskal sortzaileak. Larunbatean, irailaren 15ean, Armpachek norberaren herrialdean komikigintzak duen egoeraz eztabaidatzeko mahai inguruan hartuko du parte, Luxenburgo, Portugal eta Turkiako egileekin batera. Igandean, irailaren 16an, Durrutyk haurrei zuzendutako sorkuntza lantegia emango du.\nParte hartzen duten herrialdeetako komikien aniztasuna erakutsiko duen erakusketa bat ere antolatu da. Era berean, sektoreko editoreek, profesionalek eta publikoak orokorrean euskal komikigintza hobeto ezagutzeko aukera izango dute hainbat argitaletxek argitaratutako lanak eskuragai egongo baitira.\nKultur aniztasuna sustatzearren\nEtxepare Euskal Institutua EUNIC Bruselako kide elkartu denetik, kultur aniztasuna sustatzeko lanean aritu da Euskadiko Europar Batasuneko Ordezkaritzarekin batera, eta nazioarteko zenbait proiektutan hartu du parte, hala nola Bruselako komiki jaialdian eta irailaren 26an hasi eta Juanjo Olasagarre gonbidatu gisa izango duen Transpoesie poesia jaialdian.\nEuskal komikigintza laugarren aldiz egongo da ordezkatuta ostiral honetatik igandera bitartean Bruselan egingo den Fête de la BD-Strip Feest jaialdi entzutetsuan, Begoña Durruty eta Marko Armpach marrazkilarien parte hartzearekin, Etxepare Euskal Institutuak jakinarazi duenez.\n2010. urtean sortutako jaialdiak komikiarekin loturiko makina bat lantegi, aurkezpen, hitzaldi, mahai inguru eta erakusketa eskainiko ditu. Horrekin batera, Europa osoko editoreek euren argitalpenak eta nobedadeak erakutsiko dituzte. Urtero 100.000tik gora bisitari eta 250 egile baino gehiago elkartzen dira.\nEuskadiren Europar Batasuneko Ordezkaritzarekin eta EUNIC erakundearekin (European Union National Institutes for Culture) lankidetzan antolatu da euskal marrazkilarien parte hartzea. Etxepare Institutua 2015. urtetik da sare horretako kide elkartu.


Ordainketa seguruen irtenbideen eragina lineako erosketetan Martech Zone\nLineako erosketen inguruan, eroslearen portaera elementu kritiko batzuetara dator:\nDesire - Erabiltzaileak linean saltzen den elementua behar duen edo nahi duen.\nPrezioa - elementuaren kostua desio horrek gainditzen duen edo ez.\nProduktuen - Produktua iragarritakoa den edo ez, berrikuspenek erabakia hartzen laguntzen dute.\nFidatu - erosten ari zaren saltzailea fidagarria izan daitekeen edo ez ... ordainketatik, entrega, itzulketetara, etab.\nLineako erosketen beldurra gainditu da azken urteotan, baita gailu mugikorretatik ere. Hala ere, saskia uzteko batez besteko tasa% 68.63 da, eta aukera askoz gehiago eskaintzen die ecommerce saltzaileek lineako esperientzia optimizatzeko eta hobetzeko. Erresuma Batuko batez besteko erosleak batez beste 1247.12 GBP (1,550 dolar baino gehiago) gastatu zituen 2015ean eta kopuru hori handitzen jarraitzen du!\nJakina, produktu bat saskian jartzen duen bisitari orok ez luke erosle gisa hartu behar. Erosketa gune batera joaten naiz sarritan elementu zerrenda bat gehitzera zerga eta bidalketa guztiekin izango dena ikusteko ... orduan aurrekontua dagoenean itzuliko naiz eta benetako erosketa egingo dut. Baina abandonu tasa horren barruan, askok utzi zuten gunea fidagarria ez zelako aurkitu.\nKontsumitzaileek ordainketa prozesu seguru, azkar eta sinplea nahi dute, beheko infografia animatuan azaltzen den moduan. Saihestu ordainketen segurtasunari eta ordainketa luze eta nahasiei buruzko kezkak eta, azkenean, aukeratu zure lineako negozioaren ordainketa atari sendoa, erosle zoriontsuak lortzen lagunduko duena! Ikusi Total Processing-en infografia behean, Lineako erosleen saga: ordainketa seguruaren irtenbide baten bila.\nOinarrian dago zure ordainketa prozesatzea. Kontsumitzaile bat gune berri batean sartzen hasten bada eta fidagarria dela uste badu edo oso konplikatua dela uste badu, ez da arriskuan jarriko kreditu txartelaren informazioa sartzeko. Izan ere, ordainketen segurtasunaren inguruko kezkek e-merkataritza guneetako erosketa saskiaren% 15 uzten dute. Produktua bertan behera utzi eta beste gune batean aurkituko dute. Baliteke zure lehiakidearen gunea garestiagoa izatea ... baina erosoago egonez gero, ez zaie axola dolar batzuk ordaintzea.\nTotal Processing-ek ordainketa-pasabide sendoa egiten duten 4 funtsezko ezaugarriak adierazten ditu\nOrdainketa pasabideak aukera zabala eskaintzen die bezeroei ordainketa aukera sorta.\nOrdainketa pasabideak merkatariari transakzioak hobetzeko tresna sorta eskaintzak zabaltzeko.\nOrdainketa pasabideak indartsua du arriskuen kudeaketa eta iruzurrak eustea bere plataformaren oinarri gisa.\nOrdainketa pasabideak jarraitzen du eskaintza berriak kaleratu lineako transakzioak aldatzen jarraitzen dutenak.\nTags: abandonu tasabatez besteko linean gastatutakoabihurketa-tasakkupo kodeaecommerceecommerce estatistikakexpress bidalketairuzurra eustekobihurketa-tasa globalaklinean erosketaordainketa aukerakordainketa segurtasunaarriskuen kudeaketaerosketa saskianerosketa saskiaren abandonualinean gastatzeaprozesatze osoaukErresuma Batua\nErosketa portaera bultzatzen duten merkataritza elektronikoaren bidalketa aukerak


Google bilatzaileak on line testuak eta dokumentu-fitxategiak editatzeko doako zerbitzua eskaintzen du | Consumer\nGoogle bilatzaileak on line testuak eta dokumentu-fitxategiak editatzeko doako zerbitzua eskaintzen du\nGainera, erabiltzaileak ez du aplikazio horiek ordenagailuan instalatu beharrik izango\n“Docs and Spreadsheets” izenarekin, Interneteko bilaketa-motor ezagun batek (Google) on line testuak eta dokumentu-fitxategiak editatzeko doako zerbitzua jarri zuen abian joan den asteazkenean. Enpresa estatubatuarraren asmoa Microsoften Office ordainketa-programarekin lehiatzea da.\nInternautek doan erabiltzen ahalko dute zerbitzu hori, erabiltzailearen ordenagailuan bertan instalatu beharrik gabe. Proiektu hori gauzatzeko, Googlek lehendik zituen bi aplikazio bildu ditu. Writely da, 2006ko hasieran erositako lineako testu-programa, eta Google Spreadsheets, dokumentuak artxibatzeko eta trukatzeko sistema. Erabiltzaileek dokumentu berriak sor ditzakete edo Microsoft Officeko Word (testua) edo Excel (txantiloiak) tresnen bidez sortutako fitxategiak zerbitzu honetara transferitu.\nLineako programen hazkundea, normalean doakoak eta publizitateak finantzatuak, agerian geratzen da berriro “Docs and Spreadsheets” bidez. Tresna horiek ordenagailuetan instalatutako ordainketa-programekin lehiatzen dira. Merkatuko sektore hori Bill Gates-ek sortutako enpresa da nagusi. Microsoft-en irabazi gehienak Office-ren eguneratzeen salmentatik datoz, 320 euro inguru balio baitute.\neditore google-eu testuak


Honen bilaketa egin duzu Oihenart • ZUZEU\nOihenarteren neurthitzac 1657. urthean Arnaud Oihenartec poema ejer hauec escaini cerauzquigun: >>> Oihenarteren neurthitzac Naffarreraz eçarri ditugu eta oharrac eransi hitz eta erra...\nTxillardegi Naffarroaz eta naffarrerataz, 1960co decada hartan - Honaco textu hau publicatu çuen Jose Luis Alvarez Enparantza jaunac Eginen, 1996co irailaren 10ean. Honetan, Txillardegic Naffarr...\nXano Haltzuet artista - Urruña betidanik izan da kantarien eta musikarien habia, eta orain ere, ainitz dira arlo horietan buru-belarri dabiltzanak. Horietako bat dugu Xano, Urruñan eta Lapurdi os...\nURMUGA, mendiak eta musika\nURMUGA, mendiak eta musika - Mendi ibilaldi musikatu bat da Urmuga, natura eta gizakia musikaren bidez harremantzeko. 19 egunetan osatuko dugu ertz luzearen zeharkaldia oinez, Angulo portu...\nSumer-eko atsotitz zaharren gaurkotasuna - Gauza jakina da atsotitza gizakia bezain zaharra dela, edota beste modu batez erranik, hitza bezain zaharra. Kultura guztietan, mintzaira guztietan agertzen...\nJoxe Azurmendiren obrari etekina atera nahian (I)\nJoxe Azurmendiren obrari etekina atera nahian (I) - Euskal historiarekin kritiko da Azurmendi, eta Espainiaren historiarekin ere bai. Lehenik, labur-zurrean atzokoari begira arituko gara, eta ...\nAtsotitzak, erran zaharrak eta gogoeta zenbait\nAtsotitzak, erran zaharrak eta gogoeta zenbait - Atsotitzak, errefrau, erranairu edo erran zaharrak dira, Gotzon Garateren hitzak erabiliz, herriak eguneroko bizimodutik atera eta molde tinkoetan era...\nJ.B. Daskonagerre eta Lapurdiko atsotitz zaharrak (I)\nDaskonagerre - NOR ZEN DASKONAGERRE? Jean Baptiste Daskonagerre Baionan sortu zen 1844. urtean, nahiz eta ainitzetan Donibane Lohizunen sortua zela erran den, familia umil eta apal batean. Lehenbizi...\nFrancisque-Michel euskalari frantsesa - François-Xavier Michel, Francisque-Michel deitua, Frantziako Lyon hirian sortu zen 1809ko otsailaren 18an. Aita André Michel negozio-gizona zuen eta alemania...\nBaleak eta euskaldunak Ternuako eta Kanadako itsasertzetan - Nahiz eta egun ezin dugun zehaztu zein urtetan iritsi ziren euskal baleazaleak Ipar Ameriketako Labrador, Ternua eta Kanadako itsasertze...\nDurangoko Azoka dator: zer eskainiko digu euskal literatura erotikoak?\nzer eskainiko digu euskal literatura erotikoak? - Kaixomaitia.eus | Nagore Vega (@Muxkilla) Euskararen Eguna pasatu berri, Durangoko Azokari begira jarrita, eta gure blogean lantzen ditugun gaiak ...\nMerkatua Aurelia Arkotxak Iparraldeko Hitzan, merkatuan erabiltzen den hizkuntzaz. Emilio, hizkuntzaren “behardenbezalakotasunarekin” batailan aritzea nago ez ote den gaurko garaietan pilpilea...\nLorez-lore deika dator Loraldia\nLorez lore deika dator Loraldia Otsail hasieran Itziar Itz zuzeulariak Loraldia festibalaren berri eman zigun "Lore Jokoak, Loraldian" sarreran. Eta otsail bukaeran, jaialdiak berak ezagutzera eman d...\nDurangoko Azoka 50 > Ahotseneak 120 zuzeneko emanaldi eskainiko ditu\nDurangoko Azoka 50 > Ahotsenea Ahotseneak 120 zuzeneko emanaldi eskainiko ditu, eta Kabi@ gunean izena emateko epea badago urriaren 31ra arte Ahotsenea guneak 120 emanaldien langa gaindituk...\nPareko leihotik: Argia\nLagun-artean, Hel nadinean, Elhaketan, erhogoan, Eznun dostatzen, Eznun mintzatzen, Hi beti, beti, aut gogoan. (A. Oihenart, Imanol Epeldek kantatuta) ...\nMartutene – New York (Montauk) – Martutene\nMartutene – New York (Montauk) – Martutene Martutene – New York (Montauk) – Martutene: euskal globalizazio neoliberalaren eta euskal abertzaletasunaren krisiaz (edo nork desiratuko gaitu or...\nPatxi Zubizarretagaz Literaturaz berbetan Larrabetzuko Hori Bai gaztetxean\nJoan. Hartzak, erlojuak eta beste piztia batzuk LIBURUA Uztail amaiera da Lisboan, eta Mariok dei bat jaso du gauerdian. Emakume baten ahotsa da, frantsesez, João anaia gaztea Santa Grazin larri dago...\n2010eko LITERATURIA 1111 irakurle\nApirilean honakoek iragarriko dute LITERATURIA: Apirilaren 12-16: Yolanda Arrietak idazketa tailerra emango die Larrabetzuko eskolako 5.mailako umeei. Apirilaren 16a: Rup...


Aretako ikastetxeak psikomotrizitate gela berria estreinatuko du irailean | zuIN\nAretako ikastetxeak psikomotrizitate gela berria estreinatuko du irailean\nUdalak 69.000 euroko inbertsioa egingo du, eta bi eta bost urte bitarteko adingabeentzako gune bat egokituko da, bainugela eta guzti, haien gorputz-mugimendua menderatzeko eta gainerako haurrekin duten harremana eta komunikazioa hobetzeko\nLaudioko Udalak udaldia aprobetxatzen jarraitzen du urtean zehar egin ezin diren berrikuntzak eta obrak egiteko, instalazio batzuen ezaugarriak eta erabilera direla eta. Horrela, Udalak Aretako ikastetxeko atezainaren antzinako etxea psikomotrizitate gela berri eta moderno bihurtu du.\nPsikomotrizitatea teknika bat da, haurrei beren gorputzaren mugimendua modu osasuntsuan menderatzen laguntzen diena, besteekiko harremana eta komunikazioa hobetuz. Era berean, abantaila nagusia haurraren osasun fisiko eta psikikoa da.\nJuan Jesus Merchan Hezkuntza zinegotziak adierazi duenez, “Eraberrituko den solairua sotoaren gainean dago eta gaur egun ez du erabilerarik, nahiz eta atezain ohiaren etxebizitza gisa egokituta egon egongela-jangela batekin, sukaldearekin, bi logelarekin eta terraza batekin”.\nUdalaren inbertsioaren 69.000 euroko kostuarekin, psikomotrizitate-gela bat egokituko da bi eta bost urte bitarteko adingabeentzat, bainugela eta guzti, eta irisgarritasuna ere hobetuko da, etxebizitza metro eta erdiko altueran baitago urbanizazioaren egungo mailarekiko.\nEskola-komunitatearen eskaera bati erantzutea\nHorrela, psikomotrizitate gela irailean egongo da erabilgarri, eta “urteak zeramatzan eskola komunitatearen eskaera historiko bati erantzuten dio, haur hezkuntzako ikasleentzat horrelako instalazioak eskatzen zituelako”, Merchanek amaitu duenez.\n← Udalak COVID-19ren aurrerapena geldiarazteko neurri berrietara egokitu ditu udal igerilekuak\nLaudioko Udalak bart gertatutako eraso bandalikoak gaitzetsi ditu →


Behargina ekainaren 29an amildu zen atoitik, eta Gasteizen ospitaleratuta egon zen ordutik. Egun berdinean hil zuten beste langile bat Muxikan, eta egun bat lehenago, Irun parean.\nAurreko ostiralean, uztailak 3, langile bat zendu zen Gasteizen (Araba), ospitalean. Hainbat hedabidek gaur jakinarazi dutenez, behargina ekainaren 29an amildu zen kamioi baten atoitik. Larri zauritu zen, eta ospitaleratu egin zuten Arabako hiriburuan. Lau egun beranduago galdu zuen bizia.\nIzobex Construcciones S.L. enpresan jarduten zuen soldatapean, baina Adaniak azpikontratatuta ari zen Gasteizen lanean, Aretxabaletako (Gipuzkoa) etxebizitza batzuen sustapen batean.\nLangilea zendu zen egun berdinean, Muxikan (Bizkaia) izan zen beste erailketa bat: baso bat garbitzen ari zela izan zuen istripua behargin batek. Egun bat lehenago, uztailak 2, garraiolari bat hil zuten Irun (Gipuzkoa) parean. Aurten gutxienez 34 langile erail dituzte haien lanpostuetan Euskal Herrian.


Berriak - Beraz, nola epaitzen duzu hatz-markaren blokeoaren kalitatea lekuan bertan erosten duzunean?\n(1) Pisatu lehenik\nOhiko fabrikatzaileen hatz-marken blokeoak, oro har, zink-aleazioz eginak dira.Material honen hatz-marken blokeoen pisua nahiko handia da, beraz, oso astuna da pisatzea.Hatz-marken blokeoak, oro har, 8 kilotik gorakoak dira, eta batzuk 10 kiloraino irits daitezke.Noski, horrek ez du esan nahi hatz-marken blokeo guztiak zink aleazioz eginak direnik, eta horri arreta berezia jarri behar zaio erostean.\n(2) Begiratu eskulanari\nOhiko fabrikatzaileen hatz-marken blokeoek lan bikaina dute, eta batzuek IML prozesua ere erabiltzen dute.Laburbilduz, oso politak dira, eta ukipenerako leunak dira, eta ez da pintura zurituko.Materialen erabilerak ere proba gaindituko du, beraz, pantailari (pantailaren kalitatea altua ez bada, lausoa izango da), hatz-marken buruari (hatz-marken buru gehienek erdieroaleak erabiltzen dituzte), bateriari (erdieroaleak erabiltzen dituzte). bateriak dagozkion parametroak eta eskulanak ere begiratu ditzake), etab. Itxaron.\n(3) Erreparatu eragiketa\nFabrikatzaile arrunten hatz-marken blokeoek egonkortasun ona ez ezik, funtzionamenduan erraztasun handia dute.Beraz, hatz-marken blokeoa hasieratik amaierara funtzionatu behar duzu sistema hobeto optimizatuta dagoen ikusteko.\n(4) Begiratu sarrailaren zilindroari eta giltzari\nOhiko fabrikatzaileek C mailako blokeo-zilindroak erabiltzen dituzte, beraz, hau ere egiaztatu dezakezu.\n(5) Begira ezazu funtzioa\nOrokorrean, behar berezirik ez badago (esaterako sareak edo zerbait), funtzio sinpleekin hatz-marken blokeoa erostea gomendatzen da, hatz-marken blokeo mota honek funtzio gutxi dituelako, baina merkatuak guztiz probatu duelako eta erabiltzeko nahiko egonkorra da;Ezaugarri gehiegirekin, arrisku asko egon daitezke.Baina nola esan, hau ere behar pertsonalen araberakoa da, ez du zertan esan nahi funtzio gehiago onak ez direnik.\n(6) Hobe da proba tokian bertan egitea\nFabrikatzaile batzuek erlazionatutako proba-tresna profesionalak izango dituzte interferentzia elektromagnetikoen aurkako, egungo gainkarga eta beste fenomeno batzuk probatzeko.\n(7) Mesedez, bilatu ohiko fabrikatzaileak\nOhiko fabrikatzaileek zure produktuaren kalitatea eta salmenta osteko zerbitzua berma dezaketelako.\n(8) Ez izan merke gutizi\nOhiko fabrikatzaile batzuek hatz-marken blokeo merkeak ere badituzte ere, baliteke haien materialak eta beste alderdi batzuk ezabatu izana, beraz, zuretzat egokia den ala ez, oraindik gehiago ikertu behar duzu.Merkatuan prezio baxuko leku gehienak kalitate txarrekoak dira edo ez dute salmenta osteko zerbitzurik, eta horrek guztion arreta behar du.\n© Copyright - 2010-2021 : Eskubide guztiak erreserbatuta. Produktu aipagarriak, Gunearen mapa, Ate lerragarrien ordezko sarraila, Hoteleko tiradera, Beirazko ate irristakorra giltza-sarrailarekin, 2020ko ate sarrail adimendun onena, Aterako sarraila, Ate elektrikoen sarraila komertziala, Produktu guztiak


Kataluniako hauteskundeen emaitzak | Artur Masen (CiU) balorazioa | EITB Kataluniako Hauteskundeak Berezia\nPPCrekin ituna lortzea baztertu du Artur Masek. CiUko buruak argitu du ez zuela dimisioa ematea ''inolaz ere'' pentsatu emaitzak jakin ondoren.\nPere Navarro: 'Masek ez du lortu PSC bazterrean uztea'\nArtur Masen estrategia politikoak 'porrot' egin du, Rajoyren ustez\nERCrekin eta PSCrekin negoziatuko du CiUk, galdeketa lehentasun dutela\nArtur Mas Kataluniako jarduneko presidenteak eta CiUko buruak esan duenez, independentziaren inguruko galdeketa ''lehentasunezko gaia'' izango da Generalitatea gobernatzeko asmoz gainerako indar politikoekin negoziatzeko orduan. Horren haritik, ERC (bigarren indarra) bilatuko duela adierazi du, PSC baztertu gabe. Josep Antoni Duran Lleida CiUko idazkari nagusiak ez du PPCri buruz hitz egin kide posible moduan, eta, horren inguruan galdetuta, Masek esan du PPC ez aipatzea ez dela ''ahaztura'' izan.\nArtur Masek azaldu duenez, koalizioko Gobernu bat osatzeko edota CiU soilik buru duen bat eratzeko aukerarekin bilatuko ditu akordioak (azken kasu horretan kanpoko "babes egonkor eta oso argiarekin", egunerokoa kudeatzeko bezainbestekoa). Hori bai: datorren legealdian galdeketa bat egiteari inolaz ere uko egin gabe joko die negoziazioei CiUk. Masek Gobernu berri baten lidergoa hartzeko konpromisoa hartu du, eta igandeko emaitzek koalizioan joatera edo kanpoko babesa bilatzera behartzen dutela gaineratu du, ''katalanek hala nahi dutela adierazi dutelako hauteskundeetan''.\nCiUko zuzendaritzako kideekin bilera egin ondoren, agerraldia egin dute Josep Antoni Duran Lleidak eta Artur Masek, hauteskundeen emaitzak baloratzeko. Agerraldi horretan, Duranek esan du emaitzak ez direla ''urrutitik ere'' espero zituztenak, eta Artur Masek hauteskundeak beharrezkoak zirela nabarmendu du. Ildo horretan, hauteskundeak aurreratu izanarekin damu ez dela berretsi Kataluniako jarduneko presidenteak. Halaber, emaitzak jakin ondoren ez zuela dimisioa ematea ''inolaz ere'' pentsatu esan du.\nERC ez da hurrengo Gobernuan egongo\nERC ez da Kataluniako Gobernu berrian egongo, eta oposizioko burua izaten saiatuko da, Artur Masen balorazioa baino ordu batzuk lehenago Oriol Junquerasek iragarri duenez. Hala ere, CIUrekin "oinarrizko helburuak" jasoko dituen agenda bat adosten saiatuko da. Helburu horien artean, horren esanetan, erabakitzeko eskubidearena egongo da.\nMasi babesa ematea ''oso zail'' ikusten du PSCk\nArtur Mas Generalitateko presidente berriz izendatzeko CiUri babesa ematea baztertu ez duen arren, aukera hori ''oso zaila'' dela onartu du Pere Navarrok, 2010eko izendapen ituna apurtu ondoren, CiUk ez baitu ''sinesgarritasunik'', haren iritzian. Igande honetako hauteskundeetan lortutako 20 eserlekuak ''emaitza txarra'' direla aitortu arren, Pere Navarro PSCko hautagaiak uste du Artur Masek ez duela lortu sozialistak ''bazterrean uztea''. Navarroren hitzetan, hori zen ''Masen helburuetako bat hauteskundeetan''. Alfredo Perez Rubalcaba PSOEko buruaren ustez, bestalde, PSCren emaitza ''txarra'' baina ''duina'' izan da, hauteskundeen ''baldintzak'' kontuan hartuta bereziki.\nMasen estrategia politikoak 'porrot' egin du, Rajoyren ustez\nPPren zuzendaritza nazionalaren arabera, igande honetako Kataluniako hauteskundeen emaitzek agerian uzten dute Artur Mas CiUren presidentearen "estrategia politikoak porrot" egin duela, eta, horren harian, ''zuzenketa'' egitea eskatu diote Masi. Edonola ere, Kataluniako Gobernu berriarekin elkarlanean aritzeko prest agertu da Mariano Rajoy. Garrantzitsuena etorkizuna dela esan du presidenteak, eta, horri begira, elkarlanean aritzeko prestutasuna agertu dio Kataluniako Gobernu berriari.


Manu Chaoren Babelgo dorrea — dantzan.eus\nHemen zaude: Hasiera › Hemeroteka › Manu Chaoren Babelgo dorrea\nManu Chaoren Babelgo dorrea\nGlobalizazioa. Musikaren esparruan ekarri dituen aldaketak aztertu ditu Ignacio Aiestaran irakasleak Iruñean\n«Platonek dantza goraipatzen zuen, espirituaren eta gorputzaren arteko oreka lortzen zuelakoan. Musikak espiritua sendotzen zuen bere ustez; soinketak, berriz, gorputza. Bien arteko oreka zekarren dantzak», hasi zuen Aiestaranek bere hitzaldia.\nOraingoa ez da Platonen garaia, eta dantzaren eta musikaren esparruan ere gertatu da beste arlo guztietan izan den garapena. Gehiago musikan, dantzan baino, Aiestaranek erran zuenez, Juan Antonio Urbeltzen tesiak gogora ekarriz. «Urbeltzek dio Platonek aipatzen zuen soinketa eta musikaren arteko harremana igartzen dela, nolabait, Gipuzkoako hainbat dantzatan».\nSoinketa eta koreografia batzen zituzten taula horiek bazuten dantzaria hezteko helburua, musika eta, atzean, folkloreaz gain, tradizio zibil eta, aldi berean, militarra igar zitekeen, Aiestaranen hitzetan. «Platonen garaian ere errepublikaren zaindariak heztea zen musikaren eta dantzaren helburua».\nMestizajearen bidez sortutako musika berriak\nPlatonen garaiko helburu horiek ezerezean gelditu dira gaur egun, musikari dagokionean, behintzat. «Plantonengandik Manu Chaorengana erabatekoa da musikaren esparruan gertatu den aldaketa». Are gehiago, egun egiten dena musikatzat jo ote dezakegun galdetu zuen Aiestaranek.\nGaur egungo musikaren eredutzat, Manu Chao abeslariaren lana aztertu zuen EHUko irakasleak. «Globalizazioaren garaian, musika berriak sortzen dira, eta, musika horiek, etnozentrismoa baino, mestizajea dute sorburu. Musika berri horiek ezin dira Estatu-nazio baten edo hemeretzigarren mendeko mugaz betetako gobernu baten diziplina hezitzailearen pean bizi. Sentimendu politikoak eta aldarrikapena ez dira desagertuko, baina euren helburua ez da, lehen bezala, gorputza eta espiritua osatzea aginta- riek nahi dutenaren arabera».\nEdozein mugaren gainetik dagoen arte postmoderno horren adibidetzat jarri zuen Aiestaranek Manu Chao. «Txikitatik ezagutu dituen estilo tradizional eta forma berrien arteko nahasketa dakar Manu Chaok».\n«Disko-collagetzat jo dute askok Manu Chaoren azken lana, Proxima estacion: esperanza izenekoa, era askotako elementuak batzen baititu: Marcos komandateordearen edo Yuri Gagarin astronautaren hitzak, haurrentzako sexu heziketarako ikastaro bateko zati bat, albistegiak, futbol partida baten kontaketa... denetarik; benetako Babelgo dorrea».\nManu Chaoren azken diskoko Infinita tristeza abestia jarri zuen Aiestaranek bere hitzaldian musikariaren collage moduko lanaren eredutzat, eta, abesti hori bezala, gaur egun egiten diren beste asko, «ezin kantatu daitezkeen kantak» direla azpimarratu zuen.\nMusikaren bidez Manu Chao eta Marcos komandanteordearen artean sortutako harremana ere mintzagai izan zuen Ignacio Aiestaranek, horrek erakusten duelako, lehen aipatu sentimendu politiko eta aldarrikapenen esparruan, mugak lehen baino zabalagoak direla, edo. hobekiago erranda, muga horiek desagertzen direla.\nManu Chaoren kontraesanak agerian utzi zituen EHUko irakasleak, globalizazioaren aurka behin eta berriro agertu arren, musikaren globalizazioaren adierazgarri den multinazional baten eskutik plazaratzen dituelako bere diskoak. «Multinazionalek inposatzen dute denok entzuten duguna».\nGlobalizazioa ez dela oraingo kontua erran zuen Aiestaranek bukatzeko, baizik eta prozesu historikoa dela. Egun, ordea, prozesu horren erritmoa azkartu da, teknologia berriei esker».


Hitzaldi birtual sorta eskainiko du KZguneak uztailean : Bidasoko Hitza\nHitzaldi birtual sorta eskainiko du KZguneak uztailean\nMaiatzean eta ekainean abiatutako urrutiko hitzaldien formula errepikatuko du ikasguneak berriz ere uztailean.\nHondarribiko KZguneak hitzaldi birtual sorta eskainiko du uztailean zehar. Maiatzean eta ekainean probatutako dinamika da, eta arrakasta ikusita datorren hilean berriro errepikatzea erabaki dute. Hitzaldiak Youtube bidez jarrai daitezke, aldez aurretiko izen ematerik gauzatu gabe (bertan kontsultatu informazioa). Ondokoak dira aurreikusitako hitzaldiak:\nUztailak 16, 18:00-19:00: Zure ordenagailua biruz eta bestelako mehatxuetatik babestu (Gaztelaniaz)\nUztailak 23, 11:00-12:00: Android sekreturik gabe (Gaztelaniaz)\nUztailak 30, 18:00-19:00: Murgildu errealitate birtual eta areagotuan (Gaztelaniaz)


�The World's End�, Donostiako Beldurrezko Astean irabazle - GARA\nSitgeseko zinema fantastikoko jaialdian txalo ugari jaso zituen eta Donostian, Beldurrezko eta Fantasiazko Astea inauguratzeaz gain, jaialdiko sari nagusia lortu du. Edward Wright zinemagilea Ingalaterrako zinema fantastikoaren berriztatzailetzat jotzen dute, «Zombies Party» eta «Spaced»-en gisako lanengatik. Umorea, fantasia eta beldurra ederki uztartzen ditu egileak, eta horren adierazle da atzo Donostiako Beldurrezko eta Fantasiazko Jaialdian Ikusleen Saria (2.000 euro) jaso zuen «The World's End» filma. Institutuari agur esateko, bost lagunek herriko pub guztietan zehar bira egingo dute, baina mozkorraldiaren eraginez ez dira azkenera iritsiko: «The World's End» izeneko tabernara, alegia.\nHogei urteren buruan, berriz elkartuko dira ahaztu ezinezko gau batean, Gary King baldarraren gidaritzapean. Gezurra badirudi ere, gizateriaren etorkizunean erabakigarria izan daitekeen gertakari batekin egingo dute topo. Konturatu gabe munduaren salbatzaile bihurtuko dira.\n«The World's End» hilaren 29an iritsiko da zinema areto komertzialetara.\nCarlos Torrens zuzendariaren «Sequence» film laburrak, bestalde, hainbat sari jaso ditu: film labur onenaren ikusleen saria, Estatuan eginiko film labur onenari dagokiona eta, azkenik, 120 gaztek osatutako epaimahaiaren saria.\nAnimaziozko film labur onenari ikusleek ematen dioten saria David Le Bozecen «L'art des Thanatier» lanak jaso du. Juliana Maitek zuzendutako «Agon» lanak (Kuba - Puerto Rico - Panama) jaso du film labur onenaren saria. Europar film labur onenari dagokion Zilarrezko Melies saria Damian McCarthy irlandarraren «How Olin Lost His Eye» film laburrak irabazi du.\nUrriaren 26an hasi zen zinemaldi berezi hau, eta atzo bukatu zen, Neil Jordanen `«Byzantium» filma eskainita. Gaur zonbi-jaialdi bat egingo dute Larratxo kultur etxean, Beldurrezko Astearen egitarauaren barruan. Metal musika taldeen kontzertuekin osatu dute bertarako egitaraua; 19:30ean hasiko dira horiek.\nHilaren 29an iritsiko da zinema aretoetara «The World's End», fantasia, beldurra eta umorea batzen dituen Ingalaterrako filma.


EUSKOTEKA » Esku Pilota\nPilota Euskal Herriko kirola da. Orokorrean bi edo lau pilotarik (bi taldetan banatuta) txandaka pilota frontis izeneko aurreko hormaren kontra jotzen dute, tantoa lortu nahian. Pilota jotzeko erabiltzen den tresnaren arabera ezberdintzen dira joko motak: eskuz, palaz, xisteraz, xarez, etab.\nPilota joko asko egon arren eta herri askok horrelako jolasak izan arren, euskaldunek beste hainbat gauzarekin bezala ederki jakin dute pilota jokoa egokitzen: beren tokira moldatu dute pilota eta bertako ezaugarriez hornitu: plaza, leku, arau, pilota, jotzeko tresnak, instalazioak, materialak, etab. Horren ondorioz, gaur egungo joko horiei pilota jokoak deritzaie.


Non dago azukrezko gizona? • ZUZEU\n“Orduan konturatu nintzen hau ez zela sekula gertatu, eta ez dela berriz sekula gertatuko”, dio Sugar man musikari “ezezagunaren” kide batek Searching for sugar man Malik Bendjelloulek zuzendu filmeko une batean. Egia osoa. Oscarrak ikusteko zain ginela gomendatu zigun filma Ricardo Aldarondok, Juan G. Andres eta bioi. Baina ez genuela jakin behar zeren inguruan den. Dokumentala izateaz gain thrilerra ere badela eta abar. Zenbat misterio ezta? Bada, ikusteko intentzioa baduzu ez segi irakurtzen, spoilerra dator eta.\nDetroit inguruetako kitarra jole ezezagun baten diskoa Hego Afrikara iritsi zen behinola. Estatu batuar baten maletan. Eta baita ahoz aho, eskuz esku, irrati uhinetan barrena fenomeno bat bihurtu ere. Rodriguezen musika iraultzailea zen Apartheidaren lurretan. Zentsuratzeko saiakerak egin baziren ere, etxe guztietan entzuten zen Rodriguezen ahotsa. Bere ‘Cold fact’ diskoaren milaka ale saldu ziren. Detroiteko tabernetan jendeari bizkarra emanez jo eta abesten zuen musikari ezezagun hura, jainkoaren pare zen Hego Afrikan. Berak deus ez zekien ordea, hor dago koxka.\nMito bihurtutako abeslari hura, ustez hilda zegoena, kazetari baten ikerketa lanari esker nola berpiztu zen kontatzen du Searching for sugar man-ek. Nola ustez bere buruaz beste eszenatokiaren gainean tiro batez egin zuen artistak, hegazkina hartu, eta herri oso baten harridurarako berriz kitarra hartu zuen 20.000 lagunen aurrean. Lau katuri bizkarra emanaz jotzetik, estadio batean jotzera. Anonimo izatetik, “Elvis baino” ezagunago izatera. Istorio ezin sinestezinago honek ematen dio duen balioa dokumentalari. Bendjelloul zuzendariaren gabeziak ez nabaritzeraino eman ere. Izan ere, dokumentalak gehiegi du protagonistaren gorespen interesatutik, eta gutxi ikerketatik. Planteatzen duen eztabaidagai garrantzitsuenaren inguruko, egile eskubideen inguruko, hausnarketa gutxi dakar filmak. Ez du argitzen nor aberastu zen Rodriguez gaixoaren kontura. Ez du esaten nork ez zuen nahi Rodriguez arrakastaz jabetzea. Nork asmatu zuen heriotza mitiko hura, nork hil zuen Hego Afrikan Sixto. Ez du deus argitzen. Soilik istorio harrigarria dakar pantaila handira.\nHori bai, ez dauka preziorik Rodriguezek 20.000 pertsonaren aurrera oholtzara irtetzean jartzen duen aurpegiak. Ezta ere pelikularen soinu bandak, artista beraren abestiek. Edonori gallina de piel jartzeko moduko uneak ditu. Zalantzarik gabe, ikusteko dokumentala.


albe | Albe\nEtiketa honen artxiboa: albe\nUrrian eman zitzaion hasiera Bizkaiko Txapelketari. Saioz saio ibili gara Bizkaiko geografian zehar, eta azkenik finala heldu da. ALBEtik zazpi bertsolarik hasi zuten ibilbidea eta bakar batek lortu du finalerako txartela: Jone Uria. Algortarraren lehenengo finala izango da. Honako bertsolari hauek izango ditu kantukide: Onintza Enbeita, Miren Amuriza, Beñat Ugartetxea, Etxahun Lekue, Eneko Abasolo “Abarkas”, Arkaitz Estiballes eta Peio Ormazabal.\nBihar hantxe egongo gara Jone animatzen. Bi hitzordu dituzue:\n– 12etan Bilboko Unamuno plazan. Bertso-triki poteoa egingo dugu Alde Zaharreko kaleetan zehar.\n– 15.30etan BEC-eko atean.\nKategoria Sailkatugabeak, etiketak albe, bec, bizkaikotxapelketa2010, finala, joneuria, 2010(e)ko abenduaren 17a egilea albe.\nHorra zu. Hona gu. Sarea testigu.\nBertso eskola bat zer den, ez dizugu argituko\n(hori teoriazaleek egin behar lukete, guk uste). Algortako Bertsolari Eskola\nzelakoa den, bai ostera. Bertsolaria dugu oinarri eta helburu. Historia\napur bat badugu atzean. Orainean, egia esan, ez gabiltza txarto. Benetako\naltxorra, baina, etorkizunean kokatzen gabiltza. Asmatuko ahal dugu!\nWebgune honetan zer dagoen, hasierako izenburuek esango dizute. Zer ez dagoen,\nberriz, zuk zeuk sumatuko duzu aztertu ondoren eta, guk ere jakin dezagun,\ngurekin kontaktuan jartzeko bidea ere eskaintzen dizugu. Erabili harremanbide\nhori arrenkura barik!\nBertsozalea bazara, behin baino gehiagotan egingo diguzu bisita. Horretan\nseguru gaude. Baina gu bezalako bertsomanoa bazara (terminoa ez da peioratiboa;\nguk behintzat harrotasunez darabilgu), gaur bai eta bihar ere bai ibiliko\nzara gure webgune neurtu asmoko, errimatu gurako eta musikatu beharreko\nIzan ere, ohiko atal egonkorrez gain, gure inguruko azkeneko berri jakingarriak\ngertatu ahala eskegiko baititugu beti eguteran egon nahi lukeen eskegitoki\nBaina ez lotu atartean, sartu barrura beldur barik!\nKategoria Sailkatugabeak, etiketak albe, aurkezpena, 2008(e)ko urriaren 14a egilea albe.


«Elkarrekintza nuklear ahul»: berrikuspenen arteko aldeak - Wikipedia, entziklopedia askea.\n«Elkarrekintza nuklear ahul»: berrikuspenen arteko aldeak\nElkarrekintza nuklear ahul (aldatu)\n15:57, 15 martxoa 2018ko berrikusketa\n928 bytes added , Duela 3 urte\n15:33, 15 martxoa 2018ko berrikusketa (aldatu)\nNamo14 (eztabaida | ekarpenak)\n15:57, 15 martxoa 2018ko berrikusketa (aldatu) (desegin)\n=== Interakzio motak ===\nOinarrizko hiru elkarrekintza ahul mota ditugu. Horietako bitan bosoi kargatuek hartzen dute parte eta "korronte kargatuko elkarrekintzak" izendatuko ditugu. Hirugarren mota "korronte neutroko elkarrekintzak" bezala ezagutzen dugu.\n* [[Leptoi]] kargatu batek (adibidez [[elektroi]] bat edo [[muoi]] bat) W bosoi bat hartu edo eman dezake, horrela bosoi hori dagokion neutrinoan bilakatuz.\n* [[Behe quark|Behe-quark]] batek (-1/3ko karga duena) W bosoi bat hartu edo eman dezake, horrela bosoia [[Goi quark|goi-quark]] baten gainezarpen batean eraldatuz. Alderantziz ere gertatu daiteke, goi-quark batek behe-quark bat emanez.\n* Leptoi batek edo [[quark]] batek Z bosoi bat hartu edo eman dezake.\nBeta desintegrazioa, adibidez, aldi berean gertatutako bi korronte kargatuko elkarrekintzen ondorio zuzena da. Korronte neutroko elkarrekintza 1974an ikusi zen lehen aldiz neutrinoen sakabanatzea gauzatzen zuen esperimentu batean.\n=== Simetriaren apurketa ===


Lore jokoak | Lengua y literatura | Xuletas, chuletas para exámenes, apuntes y trabajos\nEscrito el 14 de Marzo de 2019 en vasco con un tamaño de 5,03 KB\n2. Zer ziren Lore Jokoak? Zer egiten zen lehiaketetan sarituriko lan onenekin? Aipatu .\nEuskal letren historian aipagarriak dira Lore Jokoak. Anton Abadia zientzialari eta mezenasak eratu zituen lehendabizi 1853an Lapurdiko Urruñan euskal jai gisa. Beste jolas eta joko batzuen artean bertso sorta onenentzat ere saria jarri zuen. Urtero antolatzen zen lehiaketa horretan Iparraldeko bertsolariak ziren.\nLanik onenak Donostiako EUSKAL-ERRIAn argitaratzen zituzten. Lore Jokoek aldizkari hark iraun arte mantendu zuten. Joan Batista Elizanburu, Felipe Arrese Beitia eta Gregorio Muxika izan ziren besteak beste Lore Jokoetako saridunak.\n8. Zer izan zen Euskaltzaleak elkartea? Aipatu Euskaltzaleetako bazkide porrokatuenaren ametsa\nPrimo de Riveraren diktaduran, 1926an, Elgoibareko euskal jai batean bildu zen taldetxo batek hurrengo urtean I. Euskararen Eguna eratu zuen Arrasaten. Garai hartako idazle eta kulturgilerik gehienak joan ziren eta euskararen aldeko talde berri bat sortzeko biltzarra egin zuten. Honela jaio zen Euskaltzaleak elkartea;\nBazkide gutxirekin lehengo hiruzpalau urteetan; 1930tik aurrera ordea, indar handia hartu zuen eta II Errepublikan 2000kidetik gora izatera iritsi ziren. Euskara hutsezko egunkaria plazaratzeko izan zen bazkide porrokatuenaren ametsa: Lizardirena.\n1. Zeintzuk dira Txomin Agirrek utzi zizkigun nobelak. Zein euskalkitan eman zituen?\nTxomin Agirre ondarroarrak hainbat nobela idatzi zizkigun: Auñemendiko lorea (1898)\nKresala (1906) eta Garoa (1912). Lehengo biak bizkaieraz eta azkena, gipuzkeraz.\nKresala, istorio zoragarria delako, maitasunezkoa. Argumentuak oso onak eta oso lortuak daude. Pertsonaiak ere errealistak dira.\n2. Zein da Garoa nobelaren gai nagusia? Nolako eredua ematen du? Nola deskribatzen du Bizkaia 66.Orrialdeko testuan?\nGaroa nobelan, euskal nekazaritza eta artzaintzari eskainitako eleberria dugu. Ia obra guztia Zabaletako Joanes artzain-baserritarrak betetzen du, euskaldunen eredu idealizatua izanik, pertsonaia literario moduan sinesgarritasuna falta zaio.\nPasarte honetan Bizkaia Bilbo ingurua, zikina dela eta ia euskararik gabekoa dela dio. Beraz Bizkaiko herriak, Gernika, Durango,etab.-k ez dutela bertakoak ematen dirudi hauetan euskaraz hitz egiten delako eta aire garbia dagoelako.\n5." Izotz ondoko iguzki" testua. Azaldu naturaren irudia\nEuskara eta natura beti lotuta joango dira. Behe mailetan euskara izoztuta dago, hiltzen ari da eta aldiz goi mailatan badago norbait euskararen alde ekintzak egiten ari dena. Beraz esperantza txiki bat dago.\nIparraldeko narratiba Garoa Eleberri lore jokoak Kresala kresala liburuaren laburpena Arrasateko lore jokoak kresala argumentua Txomin agirre xix.Mendea Jokoak asa


Erakutsiz 323 nongo 323 Jabetzak - PAG 27/27\nSalmenta 1.198.000 €\nAzalera 480 Mts\n- Chiclana de la Frontera (La barrosa) , Eraikitako azalera 480m2, 2152m2, 5 Gelak, 3 bainugelak, 900...\n1.400.000 € - 14 %\nAzalera 571 Mts\ntxaleta - El Puerto de Santa Maria (EL ANCLA) , Eraikitako azalera 571m2, 400m2, 65m2, 5...\nSalmenta 1.250.000 €\nAzalera 875 Mts\ntxaleta - Gelves (SIMÓN VERDE) , Eraikitako azalera 875m2, 2236m2, 7 Gelak, 5 bainugelak, igerilekua.\n1.300.000 € - 4 %\nSalmenta 1.400.000 €\nAzalera 500 Mts\ntxaleta - Tomares (Santa Eufemia) , Eraikitako azalera 500m2, 1200m2, 1000m2, 7 Gelak, 6...\nSalmenta 1.450.000 €\nAzalera 720 Mts\ntxaleta - Gines (AVD. DE EUROPA) , Eraikitako azalera 720m2, 1622m2, 500m2, 6 Gelak, 5...\n1.500.000 € - 3 %\nAzalera 715 Mts\ntxaleta - Conil de la Frontera (ROCHE) , Eraikitako azalera 715m2, 4587m2, 4 Gelak, 4 bainugelak,...\n1.900.000 € - 24 %\nSalmenta 1.575.000 €\nAzalera 1701 Mts\nIndustria-pabiloia - Jerez de la Frontera (oeste) , Eraikitako azalera 1701m2, 3874m2.\n1.750.000 € - 10 %\nMerkataritza-lokala - San Juan de Aznalfarache (Barrio Alto) , Eraikitako azalera 30m2.\nMerkataritza-lokala - Mairena del Aljarafe (Pisa) , Eraikitako azalera 65m2.\nAzalera 527 Mts\nIndustria-pabiloia - Mairena del Aljarafe (Pisa) , Eraikitako azalera 527m2, 2 bainugelak.\ntxaleta - Gines (AVD. DE EUROPA) , Eraikitako azalera 125m2, 959m2, 5 Gelak, 3 bainugelak, igerilekua.


Ikasgeletara bueltatzeko sei gomendio, 2020/21 ikasturteari begira | Nevers Ikastetxea\nPosted bysreven-admin\t 4 iraila, 2020 17 iraila, 2020 Iruzkin bat utzi Ikasgeletara bueltatzeko sei gomendio, 2020/21 ikasturteari begira\n2020/21 ikasturtearen hasiera ezberdina izango da. Aurten, lehenengo egunaren urduritasunari, ikasgeletara modu seguruan itzultzeko segurtasun- eta higiene-neurri berriak gehitu behar dizkiogu. Irakasle eta ikasleok errutinak berrantolatu eta protokolo berrietara egokitu behar izango ditugu. Horregatik, oso lagungarri izan daiteke aldez aurreko planifikazio bat egitea.\nIkasgeletara bueltatzeko sei jarraibide\n1. Berreskuratu eta entrenatu higiene-ohiturak\nFuntsezkoa da haurrak higiene-neurri berrietan entrenatzea. Eskuak garbitzeko, ukondoan eztul egiteko eta aurpegia ahalik eta gutxien ukitzeko ohitura hartu behar dute eta 6 urte baino gehiago badituzte, maskara eramatera ere ohitu beharko dira. Gainera, etxetik irten baino lehen, oso garrantzitsua da haurrek eta gurasoek ikastetxera iristean jarraitu beharreko prebentzio-neurriak elkarrekin birpasatzea.\n2. Eguneroko elkarrizketak eta entzute aktiboa\nHaurrek, helduek bezala, sentitzen dutena adierazi behar dute eta horretarako, ezinbestekoa da haien beldur eta ezinegonaren berri emateko giro egoki bat sortzea. Aurten, zeharo garrantzitsua izango da emozioak ondo kudeatzea ikasgeletara itzultzerako orduan. Erantzun zintzotasunez haien galderei, adin bakoitzera egokitutako informazio argiarekin. Seguruago sentituko dira.\n3. Berreskuratu ordutegiak eta ohiturak\nBerreskuratu eskola-ordutegia ahalik eta lasterren, lo egiteko eta jateko errutina bat finkatuz. Horrela, lehenengo egunean, haurrek ez dute horrenbesteko ahalegina egin beharko goiz jaikitzeko.\n4. Prestatu eskolako jantziak eta materiala\nProbatu eskola-jantziak eta heziketa fisikorako txandalak ikasturtea hasi baino egun batzuk lehenago. Gogoratu haurrak oso azkar hazten direla eta gerta daitekeela jantzien neurriak aldatu behar izatea.\nKoaderno eta gainerako eskola-materialari dagokionez, komenigarria da ahalik eta lasterren haien gustuko artikuluak bilatzen hastea. Modu horretan, gauza positiboekin lotuko dituzte eskolako tresna horiek. Utzi dena prest eta txukun klaseak hasi baino egun bat lehenago, presek ez dezaten eskolarako bueltaren egun ederra hondatu.\n5. Egunero irakurtzeko errutina\nUdan zehar egunero irakurtzeari utzi badiozue, errutina hori berreskuratzea lagungarri izango da haurrek erabateko arreta eta kontzentrazioa eskatzen duten jarduerak egiteko ohitura berriz har dezaten. Gainera, oso dibertigarria izan daiteke egunero minutu batzuk erabiltzea zuen gustuko albisteak edo artikuluak irakurtzeko.\n6. Antolatu ikasteko gune egoki bat\nEtxeko-lanak egiteko gune egoki eta lasai bat izatea funtsezkoa izango da ikasturte osoan zehar. Gainera, gunea familian antolatzen baduzue eta haurrei txukuntasunari eta garbitasunari buruzko zenbait jarraibide ematen badizkiezue, haien gustuko espazioak ondo zaintzeko garrantzia ulertzen hasiko dira.\nPosted bysreven-admin 4 iraila, 2020 17 iraila, 2020 Posted inAholkuakTags: 2020/21 ikasturtea, Aholkuak, gomendioak


Eztabaida «Agroelikadura Sistemara sarrera» – 2017.11.16 [Olarizuko Etxaldea] « CEA Green Lab\nIGI-ko Green Lab-ean agroelikadura sistemari buruz solasean aritu ginen zenbait informazio oinarri hartuaz. Horretarako, Esther Vivas, agroelikadura ereduan aditua den kazetaria eta zenbait libururen egilea, agertzen den bideo bat ikusi genuen, Agroelikadura sistemaren mitoen inguruan begirada zabal bat eskainiz. Egile berdinaren iritzi artikulu bat ere irakurri genuen, CETA Kanada eta Europar Batasunaren arteko merkataritza askeko itunaren ingurukoa eta azkenik, José Esquinas Alcázarri egindako elkarrizketa bat, 30 urtetik gora FAO-n lanean aritutakoa. Honekin guztiarekin, zenbait gai desberdin ukitu genituen eztabaidan; jarraian horien inguruko aipamen laburrak egingo dira.\nHasteko, adibidez, elikagaien prezioetan kanpo-efektuak kontuan hartu beharko liratekeela aipatu zen. Honekin erabat harremandurik, geroz eta gehiago dira elikagai osasuntsuei BEZa kentzeko eskatzen dutenak. Gaur egun esaterako, VSF-k lideratuta “IVA 0” kanpaina martxan dago, zeinak fiskalitate politika berri bat eskatzen duen elikagai osasuntsuei %0ko BEZa eta ez osasuntsuei %21a jartzeko, elikagai osasuntsuak pertsona guztien eskura daudela ziurtatzeko helburuarekin. Zenbait buelta eman genizkion ea elikagai ekologikoak denon eskura zeuden ala ez eta kasu honetan iritzi kontrajarriak zeuden, interesgarria ikuspuntu anitzak elkarbanatzeko.\nJarraitzeko, Euskal Herriko gizartean behintzat tokiko elikagaien inguruan geroz eta gehiago hitz egiten dela agerikoa dela aipatu zen. Politika publikoetan, ordea, ez da erritmo bera jarraitzen, nahiz eta badauden asmo edota neurri lotsati batzuk. Dena den, askotan hauek elkarren artean kontraesankorrak direla dirudi. Esaterako, 2015ean ekonomia zirkularraren inguruko neurri batzuk hartu zituen Europako Komisioak eta aldi berean, TTIP edota CETA bezalako itunak inposatzen dira. Enpresa handiek gobernuek (eta zer esanik ez, gizarteak) baina botere handiagoa dutenean hasiera batean, zer egin dezakegu? Nola liteke Europatik neurri batzuk adostea eta aldi berean itun hauek onartzea?\nNekazari txikien desagerpena ere kezkatzeko moduko afera da, arrazoietariko bat politikek nekazari handien alde egiten dutela izanik. Osasun araudi zorrotzak ikusi bakarrik ez dira egin behar norengan pentsatuz sortuak diren antzemateko, eta nortzuk alde batera utziz.\nEztabaida bukatzen zihoan heinean, sentsazioa geneukan orokorrean bidegabekerien eta zentzugabekerien datuak egon badaudela, informazio saturazio bat dagoela zenbait alorretan gutxienez, baina nondik heldu beharko genioke Agroelikadura sektorearen inguruko munstro honi? Aldaketa norbanakoaren esku dago, gizarte antolatuarenean, gobernuenean..? Udalerritik zer egin dezakegu? Zenbaitek diote hiritarren gehiengo batekin aldaketak gerta litezkeela, baina gehiengo bat beharrezkoa da ala kontzientziatua dagoen gutxiengo batekin nahikoa ote? Badirudi, udaletxe askotatik agroelikadura sektorearen inguruko gaiak jorratzeko erreparo edota aitzakia asko dagoela. Enpresa handiekin gertatzen den bezala kasu askotan, udaletxe beraren barnean ere botere kontu bat dagoela esan dezakegu. Udaletxeko sail batzuk besteek baina botere handiagoa dutela nabarmen sumatzen da. Honen inguruan hausnartu daiteke zenbait galderari erantzuna topatzen saiatuaz: ba al dago udaletxean espresuki agroelikadura sektorearen inguruan lan egiten duen sail edota zerbitzurik? Zenbat langile dedikatzen dira horretara? Zenbateko aurrekontua dago horretara bideratuta? Udaletxetik hartzen diren erabaki marduletan, honetara dedikatzen direnen presentzia dago?\nOrain, proposatzen dizuet galdera berdinei erantzutea pisu gehiago duen sail bat aintzat hartuaz. Desberdintasunik nabari duzue?


Ondasunak | Hitz beste\n2011-07-28 by Anjel Lertxundi\nHan-hemen, eliza hainbat ondasunen jabe egin da berriki. Ia modu klandestinoan gertatu da dena. Infernukotzat jotzen genituen teknikekin. El Rotoren atzoko binetan, aingeru bat ikusi genuen zerutik oihuka:\n5 thoughts on “Ondasunak”\nFernando Arzallus says:\n2011-07-28 at 16:20\n2011-07-28 at 18:34\nlurreko ondasunak nahi dituen erligioan gagoz, katolikoak sekulako pagotxa dute estatutik kobratzen dute dirutsa ,eta gero jabetza asko dituzte, estaduko zergak ordaintzetik eliza katolikoa bakarrik dago libre, eta gero frankismoan ere erregimenak baita jabetza handiak eta legediak babesten duen elizakin ari gara, orduan oso aldeko sisteman egon den eliza da katolikoena ,horregatik jabetza handiak ditu eta orain asko bere izenean etzegozenak nahi ditu beren izenean inskribitu erregistoan; elizako arduradunak lurreko ogasunen jabe egiten ari dira lurtarren aurrean\n2011-07-28 at 18:47\nFernando, mila esker zuzenketarengatik.\nEz dago ezer eskertu beharrik. Gaur goizean, testua aurreneko aldiz irakurri dudanean, irmoegia iruditu zait. Eta irmotasun horretan ez zitzaidan ondo egokitzen Aizarnako etxearen kontua; ez zitzaidan iruditzen zuri ala beltz erabakitzeko moduko gaia. Horixe besterik ez.\nEta orain, buruari bueltaka nabilela, pentsatu dut Zagajewskik idatzitako pasarte hau bai datorkiola ondo gaiari [barkatu beharko didazue baina ez dut euskarara ondo itzultzeko abildaderik]:\n2011-07-28 at 22:45\nHala duk, Anjel. Nafarroan sekulako ebasgoa burutu ditek. Betidanik udalek nahiz auzolanek eraiki eta iraunarazi dituzten eliza anitz bere izenean jarri ditik Elizak. Ezkutuan, jukutriaz. Horietariko batzuk, jabetza


Kirolgi Fundazioa irabazi asmorik gabeko entitatea da eta bere helburua da Gipuzkoan kirol ez profesionala sustatzea eta garatzea, arreta berezia errendimenduko kirolean jarrita, horretarako babesle publiko zein pribatuak bilatuz.\nKirolgi Fundazioak arau hauek definitutako esparruan garatzen du bere jarduera:\n- Kirolgi Fundazioaren estatutuak.\n- 14/1998 Legea, ekainaren 11koa, Euskadiko kirolari eta haren garapenari buruzkoa.\n- 9/2016 Legea, ekainaren 2koa, Euskadiko fundazioei eta horien garapenari buruzkoa.\n- 15/2019 Dekretua, uztailaren 23koa, Euskal Autonomia Erkidegoko Fundazioen Babesletzaren eta Erregistroaren Erregelamendua onartzen duena.\n- Agindua, 2018ko apirilaren 12koa, Gobernantza Publiko eta Autogobernuko sailburuarena, zei-naren bidez zehazten eta onartzen baitira formatu digital edo telematikoko zenbait inprimaki, fundazioek eta onura publikoko elkarteek erabil ditzaten, urteko kontuak EAEko Fundazioen Babesletzari eta Onura Publikoko Elkarteen Babesletzari aurkezteko.\n- Apirilaren 7ko 3/2004 Foru Araua, Irabazirik gabeko Entitateen Zerga Erregimen eta Mezenasgoaren Zerga Onurari buruzkoa (GAO. 2004-04-19)\n- Administrazio eta ekonomia/finantza alorretako legedi orokorra eta komuna.\n- Irabazi asmorik gabeko entitateentzako Kontuen Plan Orokorra.\n- Sektore publikoko fundazioei aplikagarri zaien araudi osagarria.\nKirolgi Fundazioa bederatzi lagunek osatutako kirol patronatu bat da; lehendakariak, idazkariak (hitzarekin baina botorik gabe) eta zazpi kidek osatzen dute, eta urtean bi edo hiru aldiz biltzen da.\nKirolgi Fundazioak batzorde betearazle bat du, fundazioaren kudeaketa estatutu bidez eskuordetzan eman izanaren ondorioz, eta patronatuko hiru kidek osatzen dute: lehendakariak, idazkariak eta kide batek.\nKirolgi Fundazioaren bi organo horiek osatzen dituzten kideak Gipuzkoako Foru Aldundikoak dira, eta ez dago bateraezintasunik horiek patronatuko kide izendatzeko, Aldundiaren Gobernu Kontseiluak izendatzen baititu, eta horien kargu politikoari lotutako ondasunen eta interesen adierazpena www.gipuzkoa.eus web orrian dago eskuragarri, hala erabaki duten kasuetan.\nKIROLGI FUNDAZIOAREN PATRONATUA:\n• Harkaitz Millan Etxezarreta, Kultura, Lankidetza, Gazteria eta Kiroletako foru diputatua.\n• Isabel Arriola Goenaga; Kultura, Lankidetza, Gazteria eta Kiroletako Departamentuko Idazkaritza Teknikoaren Lege Aholkularitza eta Koordinazio Atalburua.\n• Goizane Álvarez Irijoa; Kiroletako zuzendari nagusia.\n• Miren Elgarresta Larrabide; Emakumeen eta Gizonen Berdintasunerako Organoaren titularra.\n• Iker Goiria Etxebarria; Turismoko zuzendari nagusia.\nJosé Enrique Corchón Álvarez; Finantza eta Aurrekontuetako zuzendari nagusia.\nMikel Pagola Tolosa; Herritarren Partaidetzako zuzendari nagusia.\n• Isaac Palencia Caballero, Gazteriako zuzendari nagusia.\n• Jose Angel Rodriguez Medina; Mugikortasuna eta Lurralde Antolaketako foru diputatuaren aholkularia.\n(*) Kirolgi Fundazioaren estatutuetako 13. artikulua.- Karguak doakoak izango dira.\nKIROLGI FUNDAZIOAREN BATZORDE BETEARAZLEA:\n• José Enrique Corchón Álvarez; Finantza eta Aurrekontuetako zuzendari nagusia.\nKirolgi Fundazioaren egoitza honako hau da: Kirol Etxea, Anoeta pasealekua 5, 20014 Donostia.\nTelefonoa: 688 618 768\nKirolgi Fundazioak ez du berezko langilerik eta azpikontratatu egiten du kudeaketa administratiborako, ekonomikorako eta kirol kudeaketarako laguntza teknikoa.


Hondartzetako sentsibilizazio kanpaina Debara helduko da datorren astean — Debako udala\nHondakinen gaikako bilketaren garrantziaren inguruan eta gure itsasoan plastikoaren inpaktua ezagutzeko tailer ugari egingo dituzte aste honetan zehar; izan ere, hau da aurre egin beharreko ingurumen arazorik handiena.\nAECC Gipuzkoarekin lankidetzan, larruazaleko minbiziaren kontrako prebentzio kanpaina ere egingo da. Eguzkitan denbora luzean egoteko ohitura arriskutsuak baztertzera bideratutako hezkuntza-ekintzak sustatuko dira, betiere herritarren larruazalaren osasuna hobetze aldera.\nInformazio-puntu mugikor bat prestatu da, eta Debako Santiago hondartzan datorren astean egongo da, uztailaren 22tik 28ra bitartean.\nHondakinen sentsibilizazio kanpaina\nGipuzkoako Foru Aldundiak eta Emaus Gizarte Fundazioak hondakinak modu egokian biltzeak duen garrantzian oinarritzen diren tailerrak prestatu dituzte uda honetarako. Plastikoak gure itsasoan sortzen duen arazoa ardatz hartuko dute, aurre egin beharreko ingurumen arazorik handienetako bat gure planetan.\nInformazio leku mugikor baten bitartez daramate kanpaina aurrera, beste urte batzuetan bezala, eta Gipuzkoako hondartza guztietara iritsiko dira. Sentsibilizazio puntu honetan Gipuzkoako hondartzei buruzko informazioa ematen da, eta baita Life LEMA itsas-zaborraren bilketaren ingurukoa ere. Haurrei eta helduei zuzendutako tailer ugari egiten dituzte, plastikoaren arazoaren inguruan herritarrak sentsibilizatzeko helburuarekin.\nSentsibilizazio kanpaina honekin batera, prebentzio espezifikoko kanpaina bat ere egingo da, herritarrak babestera bideratua, AECC Gipuzkoa elkartearen laguntzarekin. Larruazaleko minbiziaren kontrako prebentzio kanpaina bat da; hortaz, informazio eta prebentzio kanpaina, eta eguzkitan denbora luzean egoteko ohitura arriskutsuak baztertzera bideratutako hezkuntza-ekintzak sustatuko dira, betiere, herritarren larruazalaren osasuna hobetze aldera.\nDebako Santiago hondartzan uztailaren 22tik 28ra egingo da kanpaina, eta ekintza ugari egingo dira: hondartzetan panel informatiboak jarriko dira eguzkitik babesteko neurriei buruzko informazioarekin; eguzkitan denbora luzean egotearen arriskuak eta eguzkiaren kontrako babes-faktoreei buruzko informazioa emango da; eta adingabeei zuzendutako aktibitate ludiko-hezigarriak egingo dira. Unitate mugikorrean berritasun gisa, aditu batek (nutrizionista, oftalmologo, sukaldari) ohitura osasuntsuak sustatzeko jarraibideak eta osasun-aholkuak emango ditu; eta azkenik, hondartzan aktibitate fisikoa sustatzeko zumba saioak gauzatuko dira.


Ezagutu nahi dituzu hurrengo ikasturterako eskolaz kanpoko ekintzak?\nDatorren ikasturteari begira, eskolaz kanpoko jardueretan aldaketa bat planteatzen ari gara, gure ikasleek beren gaitasun psikomotorren garapen osoa izan dezaten, urratsez urrats, aurretik hainbat jarduera probatu ondoren beren gustoko diren kirolak aukeratzen joateko...\nUraren Jaia ospatu dugu Ikastolan beroari aurre egiteko\nIkasturteko azken egunak luzeagoak izaten dira beti, baina, bereziki, bero-egunak zailagoak izaten dira eramaten. Eta hara nola amaitu dugun ikasturtea aurten, termometroak goraino! Beraz, egoerari aurre egiteko modurik onena Uraren Jaia ospatzea izan da, HHko...\nAgurra egin diegu DBH4. mailako ikasleei Ikastolako Orla egunean\nUrtero bezala, Ikastolako nagusienei agur esateko garaia iritsi da, gurekin 16 urte daramatzaten hoiei, haien etorkizunarekin jarraitzeko bide berri bati ekitea tokatzen zaien hoei. Urte ederrak izan dira haien konpainian, elkarren arteko ikaskuntzakoak, senidetzekoak...\nErasmus+ zentro akreditazioa lortu dugu Itxaropena Ikastolan\nAzkenengo hilabeteetan Itxaropena Ikastola lanean ibili da ikastetxearen hobekuntzarako erasmus+ proiektua osatzen. Honek dirulaguntza bermatzen digu hurrengo bost urtera begira gure proiektuak eta esperientziak aurrera eraman ahal izateko.\nErasmus+ Europa osoko gazteei proiektuak partekatzeko, elkarrekin lan egiteko, elkar ezagutzeko eta Europako kultur aniztasunarekin aberasteko aukera ematen dien EBren programa da. Halaber, aukerak sortzen ditu hezkuntzako profesionalek hezkuntza-esperientziak trukatzeko eta beren lana etengabe hobetzeko elkarlanean aritzeko.\nGure ikastolak lan egiteko modu horretan sinesten du, eta ateak irekitzen ditu gure ikasleek, Europaren laguntza hori erabiliz, nazioarteko lankideekin lan egin dezaten eta gure profesionalak Europako lankideen esperientziekin aberastu daitezen.\nEskoletan ematen den jazarpenaren aurkako programa berritzailea da Kiva, eta eskola-jazarpenari eta haren mekanismoei buruzko abangoardiako ikasketen bidez garatu da.\nEskolaz kanpoko jarduerak oso presente daude Itxaropena Ikastolaren egunerokoan. Bere ohiko ordutegia 16: 30etik 18:00etara da, nahiz eta batzuk eguerdian ere egiten diren. Jardueren eskaintza zabala eta askotarikoa da, ohiko kiroletatik hasi (futbola, saskibaloia, eskubaloia, antzerkia, robotika, mindfulness, etab.), eta jarduera, ordutegi eta prezio eskaintza osoa kontsultatu.\nIKUSI EKINTZEN KATALOGOA\nBi autobus linea eskaintzen ditugu, ezkerralde osoa eta meatzaldea hartzen dituztenak, bai goizeko txandan, bai arratsaldeko txandan.\nDakizuenez, ikasle pila bat gara Ikastolan, eta beraz, beharrezkoa dugu jantokiko ordutegiak antolatzea. Itxaropena Ikastolak bi jantoki ditu, bata Haur Hezkuntzako lehen zikloko eraikinean, txikienei zerbitzua ematen diena, eta bestea eraikin orokorrean, ikasle helduenei zerbitzua ematen diena.\nPrimeran pasa dugu 2022ko Ikastolako Jaian!\nJoan den larunbatean, ekainak 11n, Ikastolan ospatu genuen aurtengo Jaia. Ospakizun berezia izan da, arrazoi askorengatik: pandemia gainditzeak azken urteetan ez ospatzera behartu gaituelako, Ikastolak 50 urte bete izanak... egia esan, pozgarria izan da elkar berriro...\nEkainaren 11n Ikastolako Jaia ospatuko dugu… ¡gure 50. urtebetetzea!\n50. Urteurrena, Berriak\nDatorren ekainaren 11n Ikastolan elkartuko gara Ikastolaren jaia berriro ospatzeko, pandemia urte batzuen ondoren. Aukera ezin hobea da elkar berriz ikusteko eta eguna elkarrekin pasatzeko, jarduera pilorekin eta giro ederrean! Txozna, zozketak, jolasak, tailerrak......


Informazio okerra eman zion UPNren gobernuak Espainiari, ETBren seinalea mozteko | Gizartea | Berria\nInformazio okerra eman zion UPNren gobernuak Espainiari, ETBren seinalea mozteko\nNafarroako Gobernuak azaldu duenez, Miguel Sanzek eta Patxi Lopezek 2009an sinatutako ituna indarrean zen iaz, baina aurreko gobernuak ezetz esan zion Espainiako Industria Ministerioari.\nMiguel Sanz eta Patxi Lopez, elkarlanerako akordioa sinatu ostean, 2009an. Jagoba Manterola / Argazki Press\nETBren emisioak eteteko erabakia "tamalgarritzat" jo du Nafarroako Gobernuak. "EITBren jarrera ulertzen dugu, zigor handia jasotzera arriskatuko litzatekeelako, emisioek aurrera eginez gero", esan du gobernuko bozeramaile den Ana Ollok. Gaineratu duenez, UPNk ez zion Espainiako Industria Ministerioari egia esan, salaketa aurkeztu zuenean: "2015eko martxoan, EITBren kontrako salaketa aurkeztu zuen aurreko gobernuak. Espainiako Industria Ministerioak galdetu zuen Nafarroako Gobernuaren eta Eusko Jaurlaritzaren arteko hitzarmenik indarrean ote zegoen, eta UPNren gobernuak ezetz erantzun zion. Hitzarmena 2013ko martxoan apurtu zela argudiatu zuten orduan, baina hori ez da hala: itunaren etetea justifikatzeko dokumenturik ez dago, eta Eusko Jaurlaritzari ez zitzaion halakorik komunikatu, beraz, ofizialki, ETB jasotzeko hitzarmena indarrean zen".\nUxue Barkos lehendakariak ere gaitzetsi egin du UPNk prozesu osoan izandako jarrera: "Ez du zentzurik, XXI. mendean, telebista bat ikusteko eskubideari oztopoak jartzeak". Bestalde, ETBren seinalea berriz jasotzeko "ahalegin guztiak" eginen dituztela adierazi du lehendakariak. "Bidea zaila da, baina gobernu honek lanean segituko du, legaltasunaren bidetik betiere, gizartearen borondatea errespeta dadin". Alde guztiekin negoziatzen ari direla gaineratu du, baina ez du data zehatzik eman nahi izan. "Zuhurtziaz jokatu beharra dugu, eta hortaz, ezin dugu datarik aurreratu".\nJaurlaritza ere kexu azaldu da Madrilen erabakiarekin. Patxi Baztarrika Eusko Jaurlaritzako Hizkuntza Politikarako sailburuordeak nabarmendu du ETBren seinalea Nafarroan etetea Hizkuntza Gutxituen Europako Kartaren aurkakoa dela, eta gogorarazi Espainiak itun hori sinatu zuela. Kartak Espainiako Estatuaz txostena egin zuen urtarrilean, eta bertan, argudiatu zuen lankidetza "bereziki beharrezkoa" dela komunikabideen sektorean; zehazki, EiTBren seinalea Nafarroan barreiatzeari eman zion garrantzia.\nBaztarrikak jakinarazi du datozen egunetan gutun bat idatziko diola Kartaren idazkaritzari, seinalea etetearen berri emateko.\nSinadurak biltzen ari dira Nafarroan ETB ikus dadin


6) Azkenez, euskararen euskalkien arazoa.\nNabari da Euskal Komunitate Autonomoan bi euskalki direla nagusi, bizkaiera eta gipuzkera.\n7) Bestaldetik oso argi dago euskarak, finkapen eza dela medio, hizkuntz mailetan duen eskasia.\nBeraz, euskararen kasuan Euskal Administrazioan (eta hedaduraz Euskal Herrian edozein administraziotan) sortzen ari den mintzaira batez mintzatzen zaigu eta, kasurik gehientsuetan, erantzuteko gaitasunik ez daukagu.\nNorbaitek esango dit erderaz ere gauza bera gertatzen dela.\nEta ez dut beste irtenbiderik izango berarekin bat etortzea baizik.\nBaina erderaz hizkuntz mailak aspalditik finkaturik daude eta hizkera idatzia eta berbatua desberdinak diren heinean, eskola ere badugu, eta lege gizonek ere beren eskola-ikasgaiak, honen bidez eman dituzte.\nBeraz, euskaraz ez dagoen sustrato hori, egon badago eta sustrato horri eusteko kate botere osoa da, euskaraz, hain zuzen ere, falta dena.\nMailakatze honen edukinean sakontzeko, argi dago euskaraz ozta-ozta ematen direla gaztelerazko ñabardura eta esamoldeak (ia gure erreferentzi bakarra).\nTankera eta taiu honetako testugintzak zein erabilerak halako arazo konplexuak ekartzen dizkigu.\nEdo eman nahi bada erabilitako formula gogorra egiten zaio euskaldunari, testu zein mezu hartzailearen euskarazko heziketa eza ere ahanzteke.